Hitan sastanak u Moskvi: Ministar Popović u Ministarstvu spoljnih poslova Rusije - Sputnjik Srbija\nHitan sastanak u Moskvi: Ministar Popović u Ministarstvu spoljnih poslova Rusije\n14:22 23.11.2018 (osveženo 14:28 23.11.2018) Preuzmite kraći link\nRusija oštro osuđuje nasilje koje se sprovodi nad Srbima na Kosovu, a čiji je cilj proterivanje svih Srba iz južne srpske pokrajine.\nTo je upravo saopšteno srpskom ministru Nenadu Popoviću na vanrednom sastanku u Ministarstvu inostranih poslova Rusije.\n„Rusija ostaje dosledna poštovanju međunarodnog prava i Rezolucije 1244 po kojoj je Kosovo neotuđivi deo Srbije. Zvanična Moskva će po ovom pitanju tesno sarađivati sa vlastima u Srbiji kako bi se u budućnosti preduzimali koraci koji će voditi smirivanju tenzija i zaštiti bezbednosti Srba na Kosovu“, poručeno je sastanku.\nPopović je ruskim zvaničnicima preneo poruku predsednika Aleksandra Vučića da će Srbi na Kosovu ostati pribrani i da će se merama Prištine suprotstaviti na miran način. On je istakao da će Srbija biti uz Srbe na Kosovu i da će im pomoći u ovoj teškoj situaciji.\nNa sastanku ministra za inovacije i tehnološki razvoj u Moskvi istaknuta je spremnost Rusije da, u dogovoru sa Vladom Srbije, ekonomski pomogne Srbe na Kosovu kako bi se ublažile posledice odluke Prištine o uvećanju carina na ulazak srpske robe na Kosovo.


Srpsko bugarski susret generala u Dimitrovgradu - Far\nTačno 134 godina od bitke kod tadašnjeg Caribroda, sadašnjeg Dimitrovgrada, u istom gradiću, istog dana, sreli su se predstavnici dveju vojski, samo ovom prilikom je povod bio sasvim drugačiji.\nZamenik načelnika Generalštaba Vojske Srbije general-major Petar Cvetković i njegov kolega general-potpukovnik Dimitar Ilijev, zamenik načelnika Štaba odbrane Bugarske armije, susreli su se u Dimitrovgradu 25. novembra, bez prisustva lokalnih novinara.\nDogovor o održavanju ovog sastanka postignut je tokom godišnjeg susreta zamenika načelnika generalštaba u okviru Procesa saradnje ministara odbrane Jugoistočne Evrope (SEDM) održanom 12. juna u Skoplju, u Severnoj Makedoniji. Proces saradnje ministara odbrane zemalja Jugoistočne Evrope pokrenut je 1996. godine, a Republika Srbija je postala punopravni član 2010. godine. Osnovni cilj tog procesa je unapređivanje razumevanja i intenziviranje političko-vojne saradnje u regionu, radi jačanja bezbednosti u ovom delu Evrope.\nCvetković i Ilijev su razmatrali aktuelna pitanja u vezi dvostrane i regionalne vojne saradnje sa fokusom na zajedničke obuke i vežbe u kojima tradicionalno učestvuju kopnene i vazduhoplovne jedinice. Razmotrene su mogućnosti za sprovođenje zajedničkih priprema i vežbi jedinica za specijalne operacije i vojno-policijskih formacija dveju država.\nU saopštenju koje je objavljeno na zvaničnom sajtu Ministarstva odbrane R. Srbije navedeno je da su tokom susreta razmenjena iskustva po pitanju migrantske krize i sagledane mogućnosti za unapređenje bilateralne vojne saradnje u narednom periodu. Zaključeno je da je potrebno nastaviti sa razmenom informacija od značaja za preventivno delovanje i zaštitu građana, mira i stabilnosti ovih dveju država i regiona.\n“Po pitanju bilateralne vojne saradnje je konstatovano da Vojska Srbije i Bugarska armija imaju najrazvijeniju saradnju u oblasti obuke što potvrđuje veliki broj međunarodnih vežbi u kojima zajednički učestvuju, a samo u ovoj godini pripadnici dveju vojski su učestvovali na pet međunarodnih vojnih vežbi. Za proveru osposobljenosti jedinica od velikog je značaja zajedničko gađanje ciljeva u vazdušnom prostoru koji raketne jedinice za protivvazduhoplovna dejstva izvode na poligonu „Šabla“ u Bugarskoj”, stoji u informaciji objavljenoj na tom sajtu.\nValeri Simeonov i Rasim Ljajić održali sastanak u Dimitrovgradu България и Сърбия обединяват сили в опазването на околната среда Валери Симеонов и Едвин Сугарев проведоха разговори с представители на КИЦ „Цариброд“ и ОУ „Христо Ботев“ Ambasador Palestine Mohamed Nabhan 15. marta u Dimitrovgradu\n1885caribrodDimitrovgradgeneral-major Petar Cvetkovićgeneral-potpukovnik Dimitar IlijevProces saradnje ministara odbrane Jugoistočne Evrope (SEDM)sastanaksrpsko bugarski ratzamenik načelnika


Coming out pismo obožavateljima - XXZ Portal\n09.03.2019. - 16:48\nMalo je onih koji znaju ko je Cameron Hawthorn, budući da se radi o mladom muzičaru koji stvara unutra žanra koji nije naročito popularan izvan Sjedinjenih Američkih Država. Ime je ipak postalo zvučnije nakon što je pre nekoliko dana objavio spot za pesmu "Dancing in the Living Room", koji ističe koliko je važno da se u intimnosti sa partnerom uživa bez ikakvih pritisaka. Video je, na kraju, postao više od muzičke premijere, te se pretvorio u coming out pismo obožavateljima.\nParovi koji se pojavljuju u spotu plešu u intimnosti svojih domova – u dnevnim sobama, ali ne i u četiri zida, budući da veliki i mali prozori nisu sakriveni materijalima teških zavesa ili drugih prepreka koje garantuju zaštićenost od očiju radoznalih komšija i slučajnih prolaznika. Svaka scena gledaocu nudi priliku da doživi ono što nazivamo ljubavlju, a u najčistijem mogućem obliku, te da primeti da ponašanje partnera ne zavisi od pola, roda, oblika i boje kože, budući da su konstrukti zbog kojih se veruje da su neke ljubavi drugačije od drugih uglavnom izmišljotina besposlenih, te malicioznih, jedinki ljudske vrste.\nOd lezbijskog para koji se useljava u svoj novi dom, preko starijeg para koji u istoj kuhinji pleše već ko zna koju godinu po redu, te preko heteroseksualnih ljubavnika koji su podjednako nežni kao i oni homoseksualni, video se polako kreće napred, da bi kulminirao u sceni u kojoj i sam Hawthorn pleše sa svojim partnerom. Slika u kojoj dva muškarca plešu dok se čuje stih “I’ve got you in my arms and I’m right at home” možda je previše za one kojima romantika predstavlja tek beskorisnu nuspojavu ljudskog ponašanja, ali je istovremeno i snažna poruka upućena svima, a posebno onima koji veruju da je kantri muzika stvar tradicije, te da pripada samo onima čiji su se umovi formirali pre više stotina godina.\nPesma je, kako kaže Hawthorn, nastala iz potrebe za vidljivošću, budući da gej parovima obično nije lako da zaplešu u javnosti, jer je to, kako se veruje, aktivnost koja je rezervisana strogo za heteroseksualnu većinu. Mogućnost da se ljubav pokaže i potvrdi u javnosti važna je za razvoj svakog odnosa, te ni jednoj ljubavi nije mesto u četiri zida – potrebni su makar otvoreni prozori.\nOtvorenost povodom identiteta važan je korak ka emancipaciji, a umetnici imaju mogućnost da iskoriste svoj glas, da budu ranjivi, te drugima pokažu da je život jedino onaj koji se živi u skladu sa sobom.\nComing out – kako prihvatiti i pomoći


Otvoren Sajam zavičaja – zavičaj kroz privredu, turizam i kulturu u Novom Sadu | Privredna komora Vojvodine\nHome PKV Aktuelnosti Otvoren Sajam zavičaja – zavičaj kroz privredu, turizam i kulturu u Novom Sadu\nPotpredsednik Pokrajinske vlade Đorđe Milićević i ministarka trgovine i turizma u Vladi Srpske Dragica Kovač, otvorili su danas u Novom Sadu prvi „Sajam zavičaja – zavičaj kroz privredu, turizam i kulturu“.\nPrvi „Sajam zavičaja“ okupio je sve one koji su već sada nosioci te saradnje i koji, u budućnosti, toj saradnji mogu dati nove oblike, i novu sadržinu. Prema Milićevićevim rečima, među njima su predstavnici privrednih komora Srpske, Banja Luke, Vojvodine, turističkih organizacija Srpske i Vojvodine, Zajedničkog veća opština Vukovara, privrednici iz zemalja regiona. Takođe, ova sajamska manifestacija okupila je oko 50 zavičajnih udruženja, koja prezentuju svoju kulturu, tradiciju i običaje, i svojim delovanjem čine most između Srbije i država iz kojih su se ovde doselili.\nMinistarka Kovač je izrazila zadovoljstvo zbog organizavanja manifestacije, koja, kako je istakla, pruža priliku da se da se na jednom mestu skupe ideje, stvaralaštvo i predstave potencijali srpskog naroda.\n„Ova manifestacija promoviše vrednost zajedništva, saradnje i razvoja“, naglasila je ministarka Kovač i dodala da s druge strene doprinosi unapređenju saradnje u brojnim oblastima i dodatnoj afirmaciji naših potencijala u regionu. Ona je kao oblast od zajedničkog interesa istakla turizam, navodeći da je svaki treći turista u Srbiji iz Srpske.\n„Sajam zavičaja“ zajednički su organizovali Pokrajinski sekretarijat za regionalni razvoj, međuregionalnu saradnju i lokalnu samoupravu i Fonda za pruženje pomoći izbeglim, prognanim i raseljenim licima. Otvaranju sajma prisustvovali su predstavnici Narodne skupštine Srpske, članovi Pokrajinske vlade, pokrajinski poslanici, predstavnici Zajedničkog veća opština Vukovar.\nNajavljeno održavanje prvog „Sajma zavičaja – zavičaj kroz privredu, turizam i kulturu“ za 6. jun 2019. godine


Vesti online / Vesti / Srbija / Srbi pisali Trampu: Da se opet zavijori srpska zastava u Beloj kući\nSrbi doprineli njegovoj pobedi: Donald Tramp, predsednik SAD\nOni su u vezi sa tim uputili pismo i zvaničan predlog administraciji predsednika Donalda Trampa. Pismo je u ime Srba potpisao Dragan Rakonjac, osnovič i predsednik Udruženja L.A. Serbs iz Los Anđelesa.\n* Ona je u Trampovom klanu, a popularnija je od njega\n* "U Beograd dolazi ruski diplomatski specijalac"\n* "Rukovanje s Vučićem, guranje Markovića i pogled Kolinde"\n* "Predsednik je sramota i patološki lažov"\n* Hojt ji izgubio "kompas": Ne radi više za Stejt department?\nU pismu se podseća se da je prošao čitav vek od kada je američki predsednik Vudro Vilson govorio o hrabrom srpskom narodu koji je zajedno sa saveznicima pobedio u Prvom svetskom ratu i kada se, odajući počast Srbima u Vašingtonu, zavijorila srpska zastava iznad Bele kuće.\nPrema rečima Rakonjca, istorija američkih Srba neraskidivi je deo istorije srpksog naroda.\n- Zato nam je želja da stvaramo srpsku istoriju u SAD na tradicijama prijateljstva i saradnje američkog i srpskog naroda - rekao je on.\nRakonjac podseća da je Mihajlo Pupin bio prijatelj predsednika Vilsona, koji je predložio da se oda počast srpskim borcima i narodu koji je podneo ogromnu žrtvu u Velikom ratu.\n- Mi ponovnim isticanjem našeg nacionalnog znamenja želimo da podsetimo Amerikance i američke Srbe na naše vekovno projateljstvo i ovaj istorijski događaj - kaže Rakonjac.\nIdeja kalifornijskih Srba je da u svoju akciju uključe najuglednije sunarodnike u SAD a za pomoć će se, kako najavljuju obratiti Branku Terziću, dugogodišnjem prijatelju predsednika Ronalda Regana, koji naglašava da je ideja ali da se treba držati istorijskih činjenica.\nNaime, on kaže da nema dokaza da se srpska zastava 28. jula 1918. vijorila na jarbolu i krovu Bele kuće.\nSVET Trampov zet na optužnici?\nSRBIJA Foks njuz prekrstio Srbiju u "Serkosovobiju" (FOTO)


RTCG - Radio Televizija Crne Gore - Nacionalni javni servis :: Ekonomija :: Uprava carina naplatila 780 miliona eura\n11. 01. 2019. 17:14 >> 16:45 0\nUprava carina naplatila 780 miliona eura\nUprava carina je u prošloj godini naplatila 780 miliona eura prihoda, što je 11 odsto više u odnosu na 2017.\nIz Uprave carina su saopštili da je u prošloj godini premašena ostvarena naplata iz 2017, kao i prošlogodišnj plan, čime se značajno doprinosi uvećanju ukupnih budžetskih prihoda.\n“Od ukupno ostvarene naplate, obavljen je povraćaj od 10,46 miliona eura i time ostvarena neto naplata prihoda od 768,84 miliona eura, odnosno oko deset odsto više u odnosu na plan”, precizira se u saopštenju.\n“Po osnovu akcize naplaćeno je 231,34 miliona eura, što je 1,57 odsto manje nego u 2017. Ostvarena naplata po osnovu carine iznosila je 26,71 milion eura, što je pet odsto više, dok je naplata poreza na kafu iznosila 2,14 miliona eura, što je na nivou 2017”, dodali su iz Uprave carina.\n“Naplaćena akciza na mineralna ulja i goriva iznosila je 163,75 miliona eura, što je četiri odsto više u odnosu na 2017, dok je na duvanske proizvode iznosila 40,62 miliona eura odnosno 29,11 odsto manje”, navodi se u saopštenju.\n“Prihod od akciza na gaziranu vodu iznosio je 7,8 miliona eura, odnosno 84,94 odsto više”, zaključuje se u saopštenju.


Igra o ljubavi i razmnožavanju - oradio.rs\nGlavni junaci su dve bogomoljke koje se ponašaju kao ljudi, te razgovaraju o tome da li bi trebalo da se razmnožavaju, ili pak ne. Razgovor nije lak, najpre zbog toga što se vole, a u slučaju da odluče da se razmnožavaju, ženka bi na kraju ljubavnog čina mogla da pojede mužjaka.\nOva nadrealna premisa upotrebljena je kako bi se komunicirala neka duboko ljudska osećanja, a najzanimljiviji deo igre je onaj u kojem igrač ukucava tekst, umesto da bira već ponuđene opcije u okviru dijaloga.\nTako dobija priliku da razgovor oblikuje više nego da bira između onoga što se nudi, ali to ne znači da će igra reagovati i na one unose koji nisu ni u kakvoj vezi sa pričom. Igra je sada besplatna, kao deo uspomene na glavnog developera – Dario D’Ambra – koji je preminuo početkom 2020. godine.


Bespovratni investicioni krediti države u ProCredit banci – Nadlanu.com\nBespovratni investicioni krediti države u ProCredit banci\nObjavljeno 6. juna 2013. / 12:43:27\nMinistarstvo finansija i ekonomije izabralo je ProCredit banku za jednu od banaka uz čije investicione kredite za nabavku proizvodne opreme i mašina će svi zainteresovani preduzetnici i preduzeća u Srbiji moći da dobiju bespovratna sredstva države u vrednosti od čak 25 odsto od planirane investicije.\nNajveća pogodnost ove finansijske linije je u tome što će velikom broju domaćih privrednika pružiti mogućnost da svoju proizvodnju modernizuju.\nSve ekspoziture ProCredit banke već su počele sa prijemom zahteve zainteresovanih privrednika za ovu vrstu kredita, kojima je moguće finansirati svaku nabavku proizvodne opreme i mašina čija je vrednost najmanje milion dinara.\nNajveća pogodnost ove finansijske linije je u tome što će velikom broju domaćih privrednika pružiti mogućnost da svoju proizvodnju modernizuju i unaprede pod trenutno najpovoljnijim uslovima na tržištu.\nPreduzetnike i preduzeća koja se odluče da na ovaj način finansiraju nabavku mašina i opreme u vrednosti od, na primer, 100.000 evra, ta investicija će, zahvaljujući bespovratnom podsticaju države i povoljnom kreditu ProCredit banke, koštati čak 8.000 evra manje nego da su tu opremu i mašine platili odjednom u gotovini ili na neki drugi način.\nMogućnost da dobiju bespovratna sredstva iz ovog programa imaju svi preduzetnici i preduzeća u Srbiji koja se bave proizvodnom delatnošću i vode dvojno knjigovodstvo, dok su sama sredstva namenjena kupovini nove ili polovne opreme i mašina, kao i delova i specijalizovanih alata za te iste mašine.\nOna je u Velikom bratu dobijala 1.000 evra dnevno! (VIDEO)\nStrani investitori više ulažu u Srbiju nego u Hrvatsku i Crnu Goru\nTajnovito: U narednim godinama automobilski gigant će možda investirati u Srbiju


Navijači Arsenala uz policijsku pratnju stigli do stadiona - SPORTSKI ŽURNAL\nNavijači Arsenala uz policijsku pratnju stigli do stadiona\n19 oktobar, 2017 1\nDeo navijača fudbalskog kluba Arsenala su pod velikom policijskom pratnjom dopraćeni do stadiona „Rajko Mitić” gde će večeras igrati protiv Crvene zvezde meč trećeg kola Lige Evropa.\nNajmanje pet autobusa sa pristalicama engleskog kluba je prošlo od centra Beograda, Trga Nikole Pašića, preko Ulice kneza Miloša i kroz Bulevar kneza Aleksandra Karađorđevića do stadiona Zvezde.\nNavijače Arsenala je na putu do stadiona pratilo veliko obezbeđenje, odnosno nekoliko „marica” i policijskih automobila.\nOko stadiona nisu zabeleženi incidenti, a u celom gradu je primetno veliko prisustvo policije.\nTribine stadiona „Rajko Mitić” su pola sata pre meča gotovo ispunjene do poslednjeg mesta, ali je na ulazima i dalje ogromna gužva.\nUtakmica između Zvezde i Arsenala počinje u 19.00.\nJuznoprugas · 20 oktobar, 2017 02:03\nGomila Bugara i Hrvata koji su provocirali navijace Zvezde sa socnim psovkama na srpskom jeziku.Otud ne cudi zasto su gadjani stolicom i zasto su im pretile Delije uz ogradu.Samo u Srbiji Hrvati i Bugari mogu da navijaju i ulaze na stadion bez ikakvog pokazivanja dokumenta!


Press Online :: Društvo :: Autobiografija Hilari Klinton na spisku lektire na jugu Srbije?\nAutobiografija Hilari Klinton na spisku lektire na jugu Srbije?\nZa jedno od dela koje treba da čitaju i anliziraju đaci prvog razreda gimnazije u opštinama na jugu Srbije na časovima albanskog jezika Albanski nacionalni savet predložio je autobiografiju bivše prve dame SAD Hilari Klinton, pišu "Večernje novosti".\nKako navodi list, Nacionalni prosvetni savet sugerisao je, međutim, da se delo bivše državne sekretarke SAD i senatorke izbaci iz plana i programa i zameni prikladnijim sadržajem.\nPredsednik NPS Radivoje Stojković potvrđuje za "Novosti" da je o ovome bilo reči na poslednjoj sednici Saveta, te da su se složili da nastavni plan i program u celosti mogu da podrže, ali uz napomenu da bi ovo delo trebalo izbaciti iz njega.\n"Predložili smo "Autobiografiju" Branislava Nušića koji je odlična spona između dva naroda. Ta spona može da bude i porodica Skender-bega, kome su brat i otac bili u manastiru Hilandar", kaže on.\nDa se o nastavnom planu i programu za albanski jezik i književnost diskutovalo na poslednjoj sednici za "Novosti" potvrđuje i istoričar Momčilo Pavlović, član NPS koji takođe smatra da Hilari Klinton u ovom trenutku nije tačka koja spaja srpske i albanske učenike.\n"Ona nije ni književnik, niti je etablirani naučnik, niti može stajati pored Štefana Cvajga, Pjera i Marije Kiri. Albanci imaju pravo da predlažu sadržaje koji su bitni za njihov identitet, ali Klintonova nije ilustrativni primer, to je pre propaganda i bespotrebna provokacija", kaže Pavlović.\nProsvetni savet je svoje sugestije uputio Zavodu za unapređivanje kvaliteta obrazovanja i vaspitanja koji se bavi izradom nastavnih planova i programa, a u ovom slučaju sarađuje sa Nacionalnim savetom koji je zvanični predlagač plana i programa.\nZlatko Grušanović, direktor Zavoda, objašnjava za "Novosti" da Albanski nacionalni savet predlaže listu književnih dela koja će se naći u programu. Sugestije koje je dao NPS Zavod će predočiti Albancima.\n"Ukazaćemo im da autobiografiju Hilari Klinton treba da zamene nekim delom koje će podsticati sprsko-albansko prijateljstvo. Na sednici NPS govorilo se o nizu zajedničkih tema iz istorije i književnosti kao što su npr. Marko Kraljević ili Skender-beg, koji mogu biti spona, a ne linija razdvajanja", objašnjava Grušanović.\nProsvetni zakoni kažu da manjinski saveti mogu, a ne moraju da prihvate sugestiju Zavoda te da poslednju reč daje ministar koji može da prihvati ili odbije nastavni plan i program, sa Hilari Klinton ili bez nje.\nOvaj plan i program za prvi razred gimnazije, odnosiće se na učenike gimnazijskih odeljenja u Bujanovcu i Preševu koje je prošle godine upisalo 330 učenika u 11 odeljenja.\nDačić: Sledeće nedelje još jedna zemlja će povući ...\nU ponedeljak, 21. januara, još jedna zemlja mogla bi da povuče priznanje nezavisnosti samoproglašenog Kosova, kaže ...\nLUDO VREME! U Beogradu juče bilo 13 ...\nOdleteo je Putin, ostalo je 5 TEŠKIH...\nKRVAVA MARINA ZLOSTAVLJALA SVE LJUBA...\nVučić: Molim Prištinu da ukine takse...\nPROBLEMATIČNI SIN SVEDOKA SARADNIKA ...\n(FOTO) Specijalni Vučićev poklon za ...


► U olujnom nevremenu grad Beira u Mozambiku 90 odsto uništen\nCiklon Idai udario je u četvrtak uveče u središte Mozambika, na istoku Afrike, i zatim nastavio da se kreće ka susednom Zimbabveu odnoseći puteve, škole, kuće, čak i brane.\nPrema poslednjem bilansu koji je sastavio Frans pres, na osnovu zvaničnih izvora, 68 ljudi je poginulo u Mozambiku, od kojih 55 samo u lučkom gradu Beiri, a 70 je stradalo u Zimbabveu.\nPrethodni bilans bio je 127 mrtvih.\n"Razmera štete izazvane ciklonom Idai koji je udario u mozambikanski grad Beiru je ogromna i zastrašujuća", naveo je danas ICRC u saopštenju dodajući da su "90 odsto Beire i njegove okoline oštećeni ili uništeni". Beira je grad od 530.000 stanovnika.\nDžejmi Le Sier iz te organizacije je naveo u saopštenju da su sredstva komunikacije potpuno prekinuta i da su putevi uništeni a nekim mestima se ne može prići.\n"Kažu nam da bi situacija mogla da bude gora van grada. Juče je popustila velika brana i prekinula i poslednji još prohodan put da se stigne do grada", dodao je Le Sier u izjavi iz Beire.\nBroj nastradalih bi mogao da poraste kada se sazna potpuna razmera štete i to ne računajući da se jake kiše i dalje očekuju u regionu, naveo je Crveni krst.


Vesti online / Sport / Fudbal / Radovanović: Protiv Sasuola overa opstanka\n"Veoma bitna pobeda protiv Livorna i to u gostima. Pokazali smo da smo pravi kada je najteže. Utakmica je bila izuzetno teška jer je ulog bio veliki, oni bi nas pobedom prestigli, što bi nam prilično zakomplikovalo situaciju u borbi za opstanak", rekao je Radovanović.\nFudbaleri Kjeva napravili su veliki korak ka opstanku u Seriji A nakon što su juče savladali Livorno u gostima sa 4:2 u meču 33. kola. Tim trijumfom Kjevo je stigao do 30 boda u šampionatu i 16. je na tabeli, odnosno ima pet bodova više od Livorna, koji je u zoni ispadanja. Naredni meč Kjevo igra protiv Sasuola, ekipe koja takođe zaostaje pet poena za Radovanovićevom ekipom.\n"Sada smo na pet poena od Livorna i već u subotu imaćemo priliku da overimo opstanak i to kod kuće, protiv još jednog konkurenta, Sasuola. Tako da je apsolutno sve na nama", kazao je Radovanović.\nMeč zmeđu Kjeva i Sasuola igra se u subotu, 19. aprila, od 15.00.\nFUDBAL Radovanović: Srbija ima veliki potencijal


Šta je Vučić radio dok je gorela američka ambasada? » Opozicionar\nMediji su preneli pitanje Mirkovića Vučiću “da li se seća šta je radio na dan mitinga “KOSOVO JE SRBIJA” 2008 god. posebno sa ambasadom SAD-a? S kim je koordinisao akciju iz Narodne skupštine Republike Srbije, ko je bio sve u prostoriji i ko mu je prenosio poruke, do jednog šefa kabineta u Vladi RS.\nIma nas koji to nismo zaboravili”, rekao je Mirković i dodao da je na čelu Srbije čovek koji nam je sa velesilom kao što je Amerika napravio problem, koji godinama košta sve građane Srbije.\nSadržaj preuzet od Pokret slobodnih građana\npaljenje ambasadePokret slobodnih građanaSAD


"Turner Construction" - Najveća svetska građevinska firma otvara predstavništvo u Beogradu\nNajveća svetska građevinska firma, američki "Turner Construction", u septembru dolazi na tržište Srbije, nezvanično saznaje "Danas". Kako navodi ovaj dnevni list tokom septembra očekuje se ozvaničenje otvaranja lokalnog predstavništva te građevinske korporacije i početak realizacije prvih projekata u našoj zemlji.\n"Turner Construction" je globalni lider građevinske industrije, a ove godine kompanija je proslavila izgradnju hiljaditog stadiona, među kojima je najznačajniji projekat novog stadiona Njujork Jenkija, vredan preko 1,6 mlrd USD. Ova kompanija je izgradila neke od najvećih zgrada na svetu poput nebodera Tajpej 101 na Tajvanu ili Burdž Kalifa u Dubaiju. Kompanija trenutno realizuje projekte rekonstrukcije Medison skver gardena u Njujorku i blizu 5 mlrd USD vredan sportski kompleks u Kataru.\nDolazak "Turner Construction" u Srbiju nije vezan isključivo za investicije u fudbalske stadione, već za mnogo širi spektar investicija, tako da je već dogovorena realizacija nekoliko manjih projekata, poput rekonstrukcije hotela "Continental" u Beogradu.


Vojnici NATO-a u paradi na Crvenom trgu\nCrveni trg: NATO trupe na paradi\nTrupe iz SAD, Velike Britanije, Francuske i Poljske marširale su pored ruskih vojnika na moskovskom Crvenom trgu, po prvi put zajedno, kako bi obeležili kraj Drugog svetskog rata u Evropi\nVojnici četiri zemlje članice NATO-a u nedelju su prvi put učestvovali u paradi na Crvenom trgu u Moskvi, povodom proslave 65. godišnjice pobede nad fašizmom.\nFrancuski, američki, britanski i poljski vojnici marširali su na moskovskom Crvenom trgu ispred Kremlja, u okviru najveće parade koju je organizovala Rusija od raspada SSSR-a, uz pripadnike vojnih snaga bivših sovjetskih republika i više od 10.000 ruskih vojnika.\nCeremoniji na Crvenom trgu prisustvovalo je više od 20 stranih lidera.\nDmitrij Medvedev tokom govora na Crvenom trgu, 09. maj 2010.\nU svom govoru na Crvenom trgu povodom Dana pobede, predsednik Rusije Dmitrij Medvedev izjavio je da da se "ne sme dovoliti revizija rezultata tog rata i nove tragedije", kao i da je "mir i dalje krhak".\n"Samo ujedinjeni možemo da se suprotstavimo današnjim pretnjama. Samo na principima dobrosusedskih odnosa, možemo da rešimo probleme globalne bezbednosti tako da principi pravde i dobrih dela pobede na celom svetu i da buduće generacije žive srećno i slobodno," kazao je tom prilikom Medvedev.\nRusija je, kako se navodi, potrošila na paradu oko 40 miliona dolara.


Kandidati za predsednika FIVB – Dag Bil iz SAD, Ari Grasa iz Brazila i Kris Šaht iz Australije\nFIVB – ADMINISTRATIVNI BORD\nJednoglasnom odlukom, Administrativni Bord FIVB je, na sastanku u Lozani, prihvatio predsedničke kanidature Daga Bila iz SAD, predsednika Odbojkaške federacije SAD i člana Administrativnog Borda FIVB, dr Ari Grase iz Brazila, predsednika Odbojkaške federacije Brazila, predsednika Odbojkaške Konfederacije Južne Amerike (CSV) i potpredsednika FIVB, i Krisa Šahta, predsednika Odbojkaške federacije Australije.\nNa juniorskim i kadetskim SP 2013. po 20 ekipa – promene za kvalifikacije za OI 2016. – Interkontinentalni turnir seniora u Veroni, umesto u Rimu\nTrećeg dana rada, Administrativni Bord FIVB je na sastanku u Lozani odobrio povećanje broja reprezentacija na kadetskim i juniorskim Svetskim prvenstvima. Tako će na SP 2013, umesto dosadašnjih 16, igrati po 20 reprezentacija. XIII SP 2013. u konkurenciji kadetkinja odigraće se u Tajlandu, a u konkurenciji kadeta u Meksiku. XVII SP 2013. U konkurenciji juniorki odigraće se u Češkoj, a u konkurenciji juniora u Turskoj.\nOdobreno povećanje broja članova Izvršnog odbora i Administrativnog Borda FIVB\nObjavljeno 18 mart 2012\nAdministrativni Bord FIVB je drugog dana rada u sedištu FIVB u Lozani odobrio povećanje broja članova Izvršnog odbora i Administrativnog Borda FIVB. Proces će biti analiziran u Federacijama zemalja članica FIVB, a konačna odluka biće doneta na sastanku Administrativnog Borda, koji će predložiti konačan tekst, neposredno pre početka XXXIII Kongresa FIVB, koji će se održati u Anahajmu, u SAD, od 19. – 21. septembra.\nRatifikacija predsedničkih kandidata – izveštaji o narednim takmičenjima\nAdministrativni Bord FIVB počeo je danas sa radom u sedištu FIVB u Lozani. Nedelja je poslednji dan za prijavljivanje kandidata za novog predsednika FIVB, koji će biti izabran na XXXIII Kongresu FIVB u Anahajmu, u SAD od 19. – 21. septembra. Administrativni Bord će izvršiti ratifikaciju predsedničkih kandidata, a takođe i razogvarati o predstojećim takmičenjima, od kojih su svako najvažniji turniri Interkontinentalnih kvalifikacija za Olimpijske igre 2012. u Londonu, koji će se odigrati u maju u Japanu (seniorke), odnosno u junu u Italiji, Nemačkoj i Japanu (seniori).\nNa sastanku u Lozani potpisan marketinški ugovor sa IMG, Dentsu i XYZ\nFIVB – IZVRŠNI ODBOR\nU sedištu FIVB u Lozani, u četvrtak i petak održan je sastanak Izvršnog odbora FIVB, kojem je prisustvovao Aleksandar Boričić, predsednik OSS i potpredsednik FIVB.


Italija: Hapšenje zbog stravične nesreće na žičari - BIGportal.ba\nItalija: Hapšenje zbog stravične nesreće na žičari\n26 Maja, 2021 26 Maja, 2021 0473\nTri osobe uhapšene su rano jutros u okviru istrage o pucanju kabla i padu kabine sa žičare na sjeveru Italije, gdje je prošlog vikenda poginulo 14 ljudi, javila je italijanska agencija ANSA pozivajući se na tužilaštvo.\nGondola na jezeru Mađore, nedaleko od planine Motarone, pala je na tlo u nedjelju, 23. maja.\nMeđu 14 poginulima je dvoje djece, a nesreću je preživio samo jedan petogodišnji izraelski dječak.\nVlasti su ranije saopštile da je osnovana komisija koja će istražiti “tehničke i organizacione uzroke” nesreće, a tužilaštvo će se fokusirati na krivičnu odgovornost.\nIstražioci će pokušati da utvrde zašto se prekinuo noseći kabl i zašto se nije aktivirala kočnica za vanredne situacije, što bi spriječilo gondolu da krene unazad niz planinu, udari u stub i padne na zemlju.\nZvezda najavila Dragovića: “Iz Grocke na Marakanu”\n“Novak pritiska i pita za publiku u Beogradu”


► Guvernerka Alabame potpisala zakon o zabrani abortusa\nFoto: Beta/AP/Alabama Governor's Office\n"Za mnoge koji podržavaju ovaj predlog zakona, on je moćan testament dubokog uverenja ljudi u Alabami da je svaki život dragocen i da je svaki život sveti poklon od boga", rekla je guvernerka Kej Ajvi u saopštenju objavljenom sinoć.\nPristalice zakona žele da daju konzervativcima u Vrhovnom sudu SAD šansu da ukinu prava na abortus za celu zemlju, ali demokrate i borci za prava na abortus kritikovali su zakon kao šamar za žene glasače.\nSenat Alabame u kojem većinu čine republikanci glasao je sa 25 glasova za i 6 protiv da se izvođenje abortusa u bilo kojem stadijumu trudnoće proglasi prekšajem kažnjivim sa do 99 godina ili doživotnim zatvorom, za onog koji ga sprovodi, iako žene koje bi tražile ili se podvrgle abortusu, ne bi bile kažnjene. Jedini izuzetak bi bilo ukoliko je zdravlje žene ozbiljno ugroženo.\nZabrana će stupiti na snagu za šest meseci ali se očekuje da će protiv nje biti podneta tužba da se spreči zaustavljanje pristupa abortusu.\nOni koji podržavaju zakon kažu da je on napisan tako da pokrene zakonsku proceduru, koja bi mogla da dovede do toga da Vrhovni sud SAD ukine istorijsku odluku iz 1973. godine, takozvana odluka Rou protiv Vejda, kojom je na federalnom nivou SAD legalizovan abortus. Oni se nadaju da će ovim podstaći da Vrhovni sud SAD ponovo razmatra pravo na abortus.\nGuvernerka Ajvi je priznala da zakon kratkoročno neće moći da bude primenjen. Čak i oni koji podržavaju zakon kažu da očekuju da će biti blokiran u nižim sudovima, dok se budu borili do Vrhovnog suda.\nOhrabreni novim konzervativnim sudijama koji su ušli u Vrhovni sud SAD, protivnici abortusa u više američkih država pokušavaju da ospore dozvolu za abortus koja važi za celu zemlju. Američke države Kentaki, Misisipi, Ohajo i Džordžija nedavno su odobrile zabranu abortusa od trenutka kada se čuje otkucaj srca fetusa, što može da se desi oko šeste nedelje trudnoće. Zakon u Alabami ide dalje i zabranjuje abortus potpuno.


04/03/2021 | 22:25 | Autor: SRNA\nLondon se neprekidno drži krute antiruske linije i nastavlja sa neutemeljenim napadima na Moskvu, zbog kojih su bilateralni odnosi spali na najniži nivo, rekao je ruski ministar spoljnih poslova Sergej Lavrov.\n- Tokom proteklih nekoliko godina, britanska vlada se drži čvrsto utvrđene antiruske politike, praćene stalnim pritiskom sankcija - rekao je Lavrov u intervjuu za časopis "Ruskaja misl".\nLavrov je istakao da bez obzira na članstvo u EU, britanske vlasti neprekidno preduzimaju apsolutno neopravdane napade na Rusiju, koristeći tvrdu antirusku retoriku.\n- Kao rezultat toga, bilateralnoj interakciji je uglavnom došao kraj, povjerenje je izgubljeno, dok je stepen odnosa na tački smrzavanja - precizirao je Lavrov.\nLavrov je ponovio da je Britanija nakon Bregzita uvela tri puta sankcije ruskim zvaničnicima i organizacijama.\nU međuvremenu, dodao je, Moskva na Bregzit gleda kao na unutrašnju stvar Ujedinjenog Kraljevstva i EU.\n- Međutim, naravno, pažljivo pratimo uspostavljanje daljih parametara saradnje između Velike Britanije i EU, uticaj ovog procesa na saradnju Brisela i Londona sa drugim međunarodnim partnerima, između ostalog i sa našom zemljom - rekao je Lavrov.\nLavrov je rekao da se u ovom drugom slučaju može sa sigurnošću reći da Bregzit nije postao faktor koji podstiče britanske vlasti da normalizuju međudržavni dijalog sa Rusijom.\nVelika Britanija napustila je EU 1. februara 2020, a prelazni period okončan je 1. januara 2021. godine, podsjeća TASS.


Elektroprivreda Crne Gore: 31 milion eura neto dobiti u prvom kvartalu – Energetika.ba\nNeto dobit Elektroprivrede (EPCG) u prvom kvartalu je iznosila oko 31 milion eura, saopštio je glavni finansijski direktor kompanije, Branislav Pejovi\nNeto dobit Elektroprivrede (EPCG) u prvom kvartalu je iznosila oko 31 milion eura, saopštio je glavni finansijski direktor kompanije, Branislav Pejović i dodao da su glavni razlozi pozitivnih poslovnih rezultata dobra pogonska spremnost i stabilno funkcionisanje priozvodnih objekata.\nPejović je u intervjuu agenciji Mina biznis kazao da je EPCG u prvom kvartalu poslovala u ekonomskom okruženju punom izazova.\n“Dobit prije odbijanja kamate, poreza na prihod i troškova depresijacije i amortizacije (EBITDA) je u prvom kvartalu iznosila 34,8 miliona eura i 46,9 odsto je veća u odnosu na planiranu”, precizirao je Pejović.\n“Veliki doprinos dobrim rezultatima daju takođe i zaposleni u prozvodnim objektima, ali i naša direkcija koja se bavi trgovinom električne energije”, saopštio je Pejović.\n“U hidroelektranama je proizvedeno 868 GWh, dok je Termoelektrana (TE) Pljevlja proizvela 418 GWh”, kazao je Pejović.\n“Uveliko smo počeli realizaciju nekoliko projekata, kao što je ekološka rekonstrukcija prvog bloka TE Pljevlja, uz rekultivaciju postojeće deponije šljake i pepela. U ova dva vezana projekta, u cilju nastavka valorizacije termoenergetskog kompleksa u Pljevljima, u naredne četiri godine investiraćemo oko 60 miliona eura”, objasnio je Pejović.\n“Predviđena sredstva tih investicija su blizu 40 miliona eura”, kazao je Pejović.\n“Za realizaciju projekta prevođenja dijela vode rijeke Zete u hidroenergetski sistem Perućica predvidjeli smo ulaganje od oko 27 miliona eura”, precizirao je Pejović.\nOn je saopštio da je cilj svih navedenih investicija da se obezbijedi visoka pogonska spremnost, sigurnost i bezbjednost u radu elektrana, ispunjavanje evropskih standarda i značajno poboljšanje stanja životne sredine, prenosi Mina-business.\n“I u narednom periodu nastavićemo sa optimizacijom svih raspoloživih kapaciteta kao i povećanje ukupne kompanijske efikasnosti, u cilju što sigurnijeg snabdijevanja svih potrošača i stabilnosti i održivosti elektroenergetskog sistema države”, zaključio je Pejović.\nNovosti 1656 Elektroprivreda CG 2 EPCG 7


Kako dobiti prvi freelance posao? | NajStudent.com\nVeć neko vreme razmišljate o frilensingu, svideli su vam se razlozi zašto je to super opcija za studente, vidite sebe kako radite neki od najboljih frilensing poslova i niste odustali od ove ideje ni kada ste pročitali neke od stvari koje većina ljudi sazna tek kada uplovi u frilensing vode? Izazvali ste sebe i odlučili da se okušate ali ne znate odakle da krenete i kako da „izboksujete“ svoj prvi frilens posao?\n#1 Dovedite svoju biografiju pod konac\nNajbitnija stvar koju treba da uradite nakon što odlučite šta želite da radite jeste da sredite svoj CV i Linkedin profil. Vaša biografija treba da bude uredna i besprekorna jer to je prva stvar koju će potencijalni klijent videti i na osnovu koje će u moru kandidata odlučiti ko mu je interesantan za onlajn intervju i saradnju. Izbacite nerelevantne podatke iz CV-ja i ubacite sva iskustva i veštine koje mislite da mogu da navedu klijenta da se zainteresuje za vas. Nemojte da stavljate lažne podatke jer takve stvari se uvek primete. Uvek budite iskreni sa potencijalnim klijentom! Ako vam treba pomoć u sastavljanju CV-ja ili niste sigurni kako on treba da izgleda, bacite pogled na ovaj članak.\n#2 Bacite se na potragu na Linkedinu\nDa li znate da Linkedin ima sekciju Jobs u okviru koje možete da pretražujete poslove na osnovu lokacije i naziva pozicije, filtrirate ih u skladu sa traženim iskustvom, kompanijom i brojnim drugim faktorima, kao i da se direktno prijavljujete na njih? Nakon što u potpunosti popunite Linkedin profil, uđite u sekciju Jobs i u pretrazi kucajte željenu poziciju (npr. freelance social media manager), a kao lokaciju postavite „remote“ (ukoliko ne želite da se ograničavate na neku državu ili region, već vas zanima da radite za bilo koju kompaniju na svetu). Kada pretražite pozicije, pojaviće vam se opcije za filtere i deo „Experience level“, gde možete da izaberete „internship“, „entry level“ i „associate“, da vam ne bi izlazili i poslovi koji zahtevaju nekoliko godina iskustva ili veliko predznanje. Neki od oglasa imaju direktnu prijavu jednim klikom kroz Linkedin i oni ispod lokacije imaju znak „in“ i natpis „Easy apply“. Ostali oglasi će vas odvesti na sajt poslodavca gde je potrebno da se prijavite. Linkedin ima i mogućnost prijave na obaveštavanje o novoj poziciji (npr. freelance / remote“) u dnu strane sa pretragom („Get job alerts for this search“), tako da možete da obezbedite da vam stigne notifikacija čim na mreži bude postavljena nova pozicija koja vas zanima.\n#3 Učlanite se na platforme za pronalaženje poslova za frilensere\nSigurno znate bar pet servisa za pronalaženje poslova onlajn, ali verovatno neki od njih nisu isplativi i vredni vremena bilo koga ko želi ozbiljno da zarađuje od frilensinga. Neke od najboljih platformi za frilensere na kojima treba da napravite profil su Upwork, Freelancer, PeoplePerHour i Hubstaff. Zaobiđite „low cost“ platforme kao što su Fiverr, Craigslist, Odesk i slične, jer su to platforme na kojima se posao dobija po principu „najniži ponuđač“. Verujte, ne želite klijenta kome je celokupni budžet za posao od 100 sati „zacementiranih“ 10 dolara i koji će unajmiti bilo koga.\nImajte u vidu da je za početnike u frilensingu najbitnije strpljenje. Budući da ste novi i nemate mnogo iskustva i preporuke, trebaće vam malo više vremena da dobijete prvi posao.


ihpodgorica.me - IH Standardi\nINTERNATIONAL HOUSE CAMBRIDGE CENTAR PODGORICA je od svog osnivanja 2007.godine član međunarodne mreže škola International House World Organisation iz Londona. Ova mreža već više od 60 godina predstavlja sinonim za visoke standarde, kada je izučavanje stranih jezika u pitanju.\nKako bi bili sigurni da se ti standardi poštuju u praksi, sve škole koje posluju u okviru ove mreže se inspektuju svake dvije do tri godine, zavisno od dužine članstva.\nNastavne metode moraju da budu usklađene sa evropskim standardima. Komunikativna metoda omogućava da se stečeno znanje efikasnije primjenjuje u praksi.\nKroz komunikaciju se izučavaju sve gramatičke forme i obogaćuje vokabular. Istovremeno se usavršavaju sve četiri jezičke vještine: čitanje, pisanje, slušanje i govor.\nNa časovima se koriste isključivo udžbenici i nastavna sredstva koja su predviđena ovim standardima.\nStepeni znanja su usklađeni sa Zajedničkim jezičkim okvirom Savjeta Evrope (CEFR) od A1 do C2. Na osnovu diploma koje su stečene u međunarodnoj školi, nivo znanja svakog polaznika je precizno određen u bilo kojoj zemlji svijeta.\nSvi predavači pored univerzitetskih diploma imaju međunarodne kvalifikacije za predavače stranih jezika. Pored osposobljenosti da savremena nastavna dostignuća primjenjuju na časovima u našem Centru, predavači imaju privilegiju da sa ovakvim kvalifikacijama predaju u bilo kojoj zemlji svijeta, gdje posluje IH škola.\nPored nastavnih standarda, članice IHWO mreže škola moraju da zadovolje i veoma zahtjevne sigurnosne standarde, tako da svi naši polaznici, a posebno roditelji mlađih učenika mogu biti sigurni da se poštuju sve bezbjedonosne procedure dobre poslovne prakse.\nPoštovanje svih navedenih međunarodnih standarda, pozicionira INTERNATIONAL HOUSE CAMBRIDGE CENTAR PODGORICA među vodeće škole u regionu i daje privilegiju da naše diplome budu priznate kod većine značajnijih kompanija, institucija i univerziteta na svim kontinentima.


Vesić: Poruka investitoru je da sačeka, stoji ponuda Grada da će biti obeštećen, a građani da ne nasedaju na provokacije| Grad Beograd\nVesić: Poruka investitoru je da sačeka, stoji ponuda Grada da će biti obeštećen, a građani da ne nasedaju na provokacije\nMolim investitora zgrade u Bloku 37 da sačeka završetak procesa preispitivanja građevinske dozvole, kao što molim i građane da budu dostojanstveni i da ne nasedaju na provokacije, pre svega političke – rekao je zamenik gradonačelnika Goran Vesić.\nOn je gostujući na TV Prva istakao da njegova pozicija u toj situaciji nije nimalo laka zato što investitor ima sve građevinske dozvole i ima pravo da gradi.\n– S druge strane, zgradi tog gabarita nije mesto u Bloku 37 jer potpuno zatvara sve zgrade koje se tamo nalaze, pa ljudima koji tamo žive nije prijatno. Zato mislim da su građani u pravu. Nekoliko puta sam razgovarao sa investitorom i građanima i građani su čuli šta u ime Grada nudim investitoru. To je samo ono što je u skladu sa zakonom, da ga Grad obešteti za novac koji je uložio u tu lokaciju i za broj kvadrata na nekoj drugoj lokaciji. Ta moja ponuda investitoru i dalje stoji, a ukoliko je spreman da razgovara, Grad je spreman da tu ponudu brzo realizuje. Tako sam rešio i problem sa parkićem na Banovom brdu a Grad uskoro treba da se upiše kao vlasnik tog parka. Taj investitor je imao razumevanja i pristao na dogovor sa Gradom – rekao je Vesić.\nPrema njegovim rečima, nije u redu što je investitor nastavio sa radovima jer je dogovor bio da sačeka da se postigne rešenje, pogotovo što su se građani žalili Ministarstvu građevinarstva, saobraćaja i infrastrukture.\n– Ovo ministarstvo je već donelo određeno rešenje, uputilo je Grad kako da postupi i očekujemo da se u Gradu završi proces preispitivanja građevinske dozvole, da li je ona izdata u potpunosti u skladu sa zakonom. Poručujem investitoru da sačeka, jer i dalje važi ponuda Grada kojom će investitor biti obeštećen. Mislim da je to veoma važno jer Beograd zavisi od investicija i ne možemo uvek da zaustavljamo gradnju. Ovde sam stao iza građana jer su oni potpuno u pravu i verujem da ćemo naći rešenje. Molim investitora da sačeka završetak procesa preispitivanja građevinske dozvole, kao što molim i građane da budu dostojanstveni i da ne nasedaju na provokacije, pre svega političke – rekao je zamenik gradonačelnika.


TOV Архиве - Page 3 of 3 - Valjevo\nKaravan “Vidi Srbiju”: Turistička organizacija Valjevo ovog vikenda u Vrnjačkoj banji\n9. June 2018.\tComments Off on Karavan “Vidi Srbiju”: Turistička organizacija Valjevo ovog vikenda u Vrnjačkoj banji\nTuristička organizacija Srbije je nastavlja promotivnu kampanju namenjenu domaćem tržištu u kojoj se predstavlja turistička ponuda naše zemlje i pozivaju domaći gosti da svoj odmor provedu u svojoj zemlji. Turistička organizacija Valjevo je deo ove kampanje i ovog vikenda gostovala je u Vrnjačkoj banji. Promovisana je turistička ponuda grada i okoline u toku leta, kao I mogućnosti koje nudi naš kraj ...\n2. June 2018.\tComments Off on Valjevo deo promotivne kampanje TOS-a – “VIDI SRBIJU”\nVALJEVO DEO KARAVANA “MOJA SRBIJA” – OVOG VIKENDA UŽICE I NOVI PAZAR. Turistička organizacija Srbije, i ove godine, nastavlja promotivnu kampanju namenjenu domaćem tržištu u kojoj se predstavlja turistička ponuda naše zemlje u letnjem periodu i pozivaju domaći gosti da svoj odmor provedu u svojoj zemlji. Turistička organizacija Valjevo je deo ove kampanje i ovog vikenda gostovala je na Avali. ...\nTuristička organizacija Valjeva na Beogradskom manifestu\n28. May 2018.\tComments Off on Turistička organizacija Valjeva na Beogradskom manifestu\nTuristicka organizacija Valjevo predstavila svoju turisticku ponudu na 4. Beogradskom manifestu od 25.05-27.05.2018.god. na Kalemegdanu, gde su svoju ponudu predstavile preko 60 opština iz Srbije, kao I zemlje regiona Republika Srpska, Slovenija, Crna Gora I druge zemlje. Ovu manifestaciju regionalnog tipa posetilo je 100.000 posetilaca. Beogradski Manifest je najveći porodični festival u regionu koji se prethodnih godina pozicionirao kao jedinstvena platforma ...\n26. April 2018.\tComments Off on Radovi na Divčibarama u punom jeku\nNa Divčibarama su u jeku radovi na komunalnoj infrastrukturi. Završava se asfaltiranje trotoara u Valjevskoj ulici i postavljanje uličnog osvetljenja. Započela je izgradnja kanalizacije u dužini oko dva kilometra. Ove radove je na Divčibarama danas obišao gradonačelnik Valjeva dr Slobodan Gvozdenović. On je istakao važnost saradnje Grada Valjeva i države u razvoj Divčibara. Uz podršku Republike Srbije, preko Kancelarije za ...


Kurs za frizera Beograd - Beton Hala Beograd\nKurs za frizera Beograd danas je sve traženiji jer, biti frizer veoma je unosan posao, ali pre svega prepun kreativnosti i zabave. Ukoliko uživate da učinite nekoga lepšim i zadovoljnim, onda odaberite pravi kurs za frizera Beograd koji će vam obezbediti kvalitetnu obuku i učiniti da postanete najbolji u ovoj branši. Zanimanje frizera definitivno je jedan od najpopularnijih zanata u celom svetu, i tržište je postalo veoma bogato kada su kursevi u pitanju.\nKurs za frizera je odličan način da steknete znanje ali i iskustvo u ovoj oblasti. Bilo da imate iskustva ili ne, kurs za frizera pružiće vam kompletnu obuku gde ćete uz pomoć profesionalaca savladati sve tehnike ovog zanata koje ćete kasnije sa lakoćom primeniti.\nSvaki kurs za frizera podrazumeva teoriju, praksu i rad na modelima, što je ujedno najbolje za sve polaznike kako biste najbolje savladali sve tehnike.\nSa velikim iskustvom u svetu frizera, završenim najprestižnijim školama u Americi i maksimalnoj posvećenosti svakom polazniku, akademija Panjković važi za najbolju školu kada je u pitanju kurs za frizera. Dobro poznati Miki Panjković uneo je novine na svetskom nivou kada je domaće tržište u pitanju.\nUpisivanjem ove prestižne škole imaćete priliku da budete drugačiji, da naučite sve tajne frizera, dobićete sertifikat koji važi u celom svetu, a imaćete i mogućnost učešća na raznim event-ovima. Sa velikom posvećenošću prema svakom polazniku, Miki se trudi da svaki polaznik bude uvek kreativan i inovativan.\nUz Panjković kurs za frizera, ako ste voleli posao frizera, sada ćete ga obožavati. Imaćete priliku da radite sa vrhunskom kozmetikom i najkvalitetnijim priborom za rad.\nS obzirom da posao frizera spada u top 5 zanimanja u svetu, budite sigurni da ćete obezbediti sebi put do blistave karijere i posao koji ćete sa puno elana raditi. Ukoliko ste kreativna osoba i imate jedinstvene ideje, kurs za frizera na akademiji Panjković biće stepenik više ka vašem uspehu.\nIzgradite svoje ime u svetu frizera i ne zaboravite, ukoliko se osećate ispunjeno dok radite svoj posao, onda to nije posao, već pravo uživanje i zadovoljstvo koje vam garantuje siguran put ka vrhu.


Održana sednica Koordinacionog tela za sprečavanje pranja novca\nMinistar finansija u Vladi Republike Srbije Siniša Mali predsedavao je danas sednicom Koordinacionog tela za sprečavanje pranja novca i finansiranja terorizma, prvi put kao predsednik tog tela.\nNa sednici je utvrđeno da će do kraja godine biti sprovedene neophodne zakonodavne aktivnosti u toj oblasti, kao i da će u istom periodu biti usvojena nova Strategija za sprečavanje pranja novca i finansiranja terorizma.\nOsim toga, precizirano je da će do kraja avgusta Uprava za sprečavanje pranja novca uraditi izveštaj o napretku Srbije, koji će se naći na sledećoj sednici Manivala u decembru, a gde će za još dve preporuke biti unapređen rejting Srbije.\nMinistar Siniša Mali je istakao da je odlična vest što je Republika Srbija nedavno uklonjena sa tzv. sive liste FATF, ali da je neophodno da se u sledećem periodu i dalje aktivno ispunjavaju preporuke, kako bi država nastavila da dalje napreduje u toj oblasti.\nNaredna sednica Koordinacionog tela je zakazana za mesec avgust.


Transparency International: Pandemija povećala korupciju širom EU\nDatum kreiranja: utorak, 15 jun 2021\nPandemija je povećala korupciju širom Evropske unije, čiji su gradjani povremeno morali da potežu lične veze da bi dobili zdravstvenu negu, a neke vlade su koristile krizu za sopstvenu korist, saopštila je organizacija Transparency International - TI.\nIstraživanje, u kojem je učestvovalo više od 40.000 ljudi u 27 članica EU, od oktobra do decembra 2020, pokazalo je da se 29 odsto ljudi oslanjalo na usluge ili prijatelje i porodice sa dobrim vezama da bi pristupili javnom zdravstvenom sektoru. Mito je direktno dalo šest odsto ispitanika.\n"Zdravstvo je posebno bilo žarište korupcije dok su se vlade borile protiv pandemije kovida-19", navodi se u godišnjem izveštaju TI o iskustvima i percepciji ljudi o korupciji u EU "Globalni barometar korupcije – EU 2021". Najveći stepen korupcije u zdravstvenom sektoru zabeležen je u Rumuniji (22 odsto) i Bugarskoj (19 odsto), a oslanjanje na lične veze je bilo najčešće u Češkoj (54 odsto) i Portugalu (46 odsto).\nMnogi ispitanici su ocenili da njihova vlada nije upravljala pandemijom na transparentan način. U Francuskoj, Poljskoj i Španiji tako misli 60 odsto učesnika istraživanja.\nTI je oceila da su nalazi istraživanja "posebno zabrinjavajući tokom pandemije kovida-19, kada je gradjanima bila hitno potrebna zdravstvena pomoć i vakcine". "Ne samo da je obolelima od kovida-19 potrebna zdravstvena pomoć, nego vlade širom EU organizuju vakcinaciju da zaštite one najranjivije i planiraju da izdvoje više milijardi evra za oporavak posle pandemije", navodi se u saopštenju. "Korupcija ugrožava sve te aktivnosti", dodaje TI i poziva vlade EU da udvostruče svoje napore da osiguraju pravedan oporavak od pandemije.\nU izveštaju se ukazuje da su Madjarska i Poljska koristile krizu kao "izgovor za podrivanje demokratije" usvajanjem propisa koji su oslabili demokratske institucije. Drugi političari su krizu videli kao "šansu da profitiraju", dodaju autori izveštaja, ukazujući na lobiranje za nabavku zaštitnih maski i skandale u koje su bili umešani neki nemački poslanici.\nPored zdravstvenog sektora, trećina stanovnika EU smatra da se korupcija u celini pogoršala u njihovoj zemlji, pokazuju rezultati istaživanja. Gotovo polovina stanovnika ocenjuje da njihova vlada ne radi dobro na rešavanju tog problema. Ispitanici su posebno izrazili zabinutost zbog "ugodnih veza" izmedju vlada i privatnog sektora i očigledne lakoće s kojom kompanije mogu smanjiti svoje poreske račune. "Ovi rezultati treba da budu poziv na budjenje", izjavio je direktor TI EU Mihil van Hulten. "Postoje mnoge akcije koje odmah treba da budu sprovedene, kao što je povećanje transparentnosti lobiranja i na nacionalnom i na nivou EU i rešavanje problema izbegavanja poreza", rekao je Hulten.


Šest opozicionih stranaka u Vranju sakuplja potpise za vanredne izbore | Srbija izbori 2020\n» Šest opozicionih stranaka u Vranju sakuplja potpise za vanredne izbore\n– Gradski odbori DS, SDS, Dosta je bilo, Dveri, Pokreta slobodnih građana i NS, počeli su za vikend prikupljanje potpisa građana Vranja za održavanje vanrednih lokalnih izbora.\nOpozicione stranke pozvale su građane u široku koaliciju kako bi se promenila aktulna vlast čiji je stožer SNS zajedno sa socijalistima i ostalim koalicionim partnerima. Loše vreme umanjilo je broj prisutnih u centralnoj pešačkoj ulici, a prema najavama prikupljanje potpisa biće nastavljeno i narednih dana.\n„Dve godine rada lokalne vlasti svode se na obećanja da će se u gradu bolje živet, a umesto toga imamo samo nagomilane probleme i otuđenje vlasti od birača“, poručuju članovi rukovodioci opozicionih stranaka, ukazujući na probleme u svim sektorima života grada od funcionisanja lokalnih javnih preduzeća do stanja u gradskom budžetu. Problem predstavlja i partijsko zapošljavanje, nepotizam i korupcija, što centralnu opštinu Pčinjskog okruga marginalizuje u odnosu na druge delove Srbije.\n– Vremena za čekanje više nemamo jer ova vlast je potrošila sve kredite kod građana zato smo u ime budućnosti svih Vranjanaca pokrenuli ovu akciju – kažu u gradskom odboru DS., navodeći primere „šikaniranja gradjana uklanjanjem kioska iz centra grada, kao i više primera lošeg funkcionisanja javnih preduzeća i ustanova“.\nOvo je prvi zajednički nastup opozicionih stranka u Vranju u poslednjih nekoliko godina i apsolutne pobede naprednjaka na lokalnim izborima 2016. godine kada su preuzeli vlast od do tada neprikosnovenih socijalista. SPS je sada u vladajućoj koaliciji sa naprednjacima, a na osnovu sporazuma koji važi na republičkom nivou. U isto vreme kada je počelo prikupljanje potpisa za vanredne lokalne izbore stotinak metara dalje svoj skup održali su predstavnici SNS, koji su građanima delili propagandni materijal.\n-Pravo je opozicionih stranaka da se ujedinjuju imaju svoje zahteve, ali o svemu odlučuju građani koji su nama dali podršku na lokalnim izborima i mi ćemo nastojati da opravdamo to poverenje. Naš dvogodišnji rad je dao rezultate, pre svega u saniranju nagomilanih dugova u gradskom budžetu koji je sada u plusu – prokomentarisao je gradonačelnik Vranja i funkcioner SNS dr Slobodan Milenković.\nNa društvenim mrežama nakon akcije šest opozicionih stranaka došlo je do pravog rata komentarima između pristalica inicijatora prikupljanja potpisa za vanredne lokalne izbore i onih koji podržavaju naprednjake.


Milić: Uspostaviti širu saradnju srpskih političkih partija\nČlan Glavnog odbora SNSD-a iz Brčkog Siniša Milić ocijenio je da bi u distriktu trebalo uspostaviti što širu saradnju između svih srpskih političkih partija, a za predstojeće lokalne izbore formirati jedinstvenu srpsku listu.\nMilić je izjavio Srni da će Opštinski odbor SNSD-a djelovati u pravcu objedinjavanja političkih aktera iz reda srpskog naroda, te da nijednim potezom neće narušavati odnose između srpskih političkih partija u Brčkom.\n"Iz tog razloga ne želim ni da komentarišem optužbe na račun gradonačelnika i srpske vlasti iznesene na konferenciji za novinare SDS-a, koji je u posljednjih 10 godina bio dio vlasti u distriktu i prema tome s nama dijeli odgovornost za sve dobro i loše u predstavljanju interesa Srba", rekao je Milić, koji je i gradonačelnik distrikta.\nMilić je objasnio da saradnja između srpskih političkih partija ne treba da bude protiv interesa i na štetu drugih naroda, ali smatra da će pomoći da se u poptunosti ostvare i zaštite interesi državljana Republike Srpske u distriktu, kao i interesi Srpske u skladu sa Arbitražnom odlukom.\n"Iako je takva ideja teško ostvariva, trebalo bi učiniti sve da se za predstojeće lokalne izbore naredne godine formira jedinstvena srpska lista u distriktu, što bi sigurno naišlo na odobravanje srpskog naroda u Brčkom", rekao je Milić.\nOn je objansio da su političke prilike, odnosi i način organizovanja i funkcionisanja vlasti u distriktu veoma slični onima na nivou zajedničkih institucija u Sarajevu.\nSiniša Milić GO SNSD\nSiniša Milić je novi gradonačelnik Brčkog\nLažna dojava o postavljenoj bombi u zgradi suda u Brčkom


Bosna i Hercegovina je od 2018. napravila neke „značajne korake“ na svom putu ka članstvu u EU, ali „većina suštinskih pitanja ostaje na čekanju“, rekao je evropski komesar za susedstvo i proširenje Oliver Varhelyi u sredu u Evropskom parlamentu na raspravi 2019. -2020 Izveštaj o napretku BiH.\nVarhelyi je napomenuo da je Evropska komisija usvojila Mišljenje i analitički izveštaj o prijavi za članstvo BiH u EU i definisala 14 ključnih prioriteta koje država treba ispuniti pre otvaranja pristupnih pregovora. Te prioritete podržao je i Savet EU.\n„Kao što sam rekao političkim liderima Bosne i Hercegovine tokom protekle godine, mi u Komisiji spremni smo da ispunimo obećanja, uključujući i status kandidata, pod uslovom da Bosna i Hercegovina takođe pruži konkretne rezultate u ispunjavanju 14 ključnih prioriteta. Održaću svoje obećanje; ako lideri Bosne i Hercegovine budu ispunili svoje mi takođe ispunjavamo! “, rekao je Varhelyi.\nDodao je da bi BiH trebala “maksimalno iskoristiti predstojeće mesece da pokaže da integraciju u EU shvata ozbiljno”.\n„To uključuje pokretanje debate o ustavnoj reformi, a posebno o izbornim reformama i usvajanju pravosudnih reformi“, naglasio je on.\nBiH treba izmeniti Ustav kako bi bio u skladu sa zahtevima za članstvo u EU, kao što su to učinile i druge zemlje kandidati, obrazložio je on, objašnjavajući da to znači „potpuno poštivanje presuda Evropskog suda za ljudska prava i osiguranje jednake zastupljenosti u zemlji za sve“.\n„To takođe znači obezbeđenje funkcionalnosti državnih institucija, kako bi bile u stanju da efikasno učestvuju u donošenju odluka u EU i da sprovode pravne tekovine EU“, dodao je on, ističući da je „ovo ambiciozan zadatak koji se ne može odlagati.”\nOva „teška i osetljiva“ reforma zahteva „konstruktivan angažman svih političkih lidera da bi ona uspela“, rekao je Varhelyi, dodajući da je Međuagencijska radna grupa BiH koja raspravlja o izborno-ustavnim reformama „prvi korak u dobrom smeru“.\nŠto se tiče vladavine zakona, Varhelyi je primetio da se očekuje nekoliko reformi u vezi sa integritetom pravosuđa, posebno izmene zakona o najvišim pravosudnim institucijama u BiH, Visokom sudskom i tužilačkom savetu, kao i u vezi sa sukobom interesa i javnim nabavkama.\n„Ovaj paket zakona odnosi se na usklađivanje sa pravnom tekovinom EU i sprečavanje korupcije. Očekujemo da ga podrže sve strane da pokažu da su ozbiljne u ispunjavanju svojih obaveza“, rekao je evropski komesar.\n„Da bi napredovali na putu EU, politički lideri takođe treba da zaustave negativnu retoriku i poricanje ratnih zločina i genocida, što je neprihvatljivo“, rekao je Varhelyi.\nNaglasio je da je „budućnost Bosne i Hercegovine u EU kao jedinstvena, ujedinjena i suverena zemlja“.\n„Retorika podele proteklih meseci treba da prestane. Politički predstavnici moraju se fokusirati na preko potrebne reforme da bi se oporavili od pandemije i na promene koje građani Bosne i Hercegovine očekuju“, rekao je.


Ahmet Davutoglu - Sputnjik Srbija\nPredsednik Turske Redžep Tajip Erdogan uspeo je u proteklih nekoliko godina da zarati i sa sopstvenim sunarodnicima i sa susednim državama, i da ohladi odnose i sa Rusijom i sa Sjedinjenim Američkim Državama istovremeno. Razotkrivene su u tom periodu i njegove veze s Islamskom državom.\nDavutoglu: Ukidanje viza uslov\nTurski premijer Ahmet Davutoglu izjavio je danas da sporazum Turske i Evropske unije o readmisiji migranata neće biti u potpunosti sproveden ukoliko turskim državljanima ne budu ukinute vize za putovanja u zemlje-članice EU, preneo je Rojters.\nTurska više nije bezbedna ni za strance ni za sopstvene građane i trebalo bi što pre da reši kurdski problem, izjavio je za Sputnjik predsednik turskog udruženja za ljudska prava Ozturk Turkdogan.\nEK: Bezvizni režim za Tursku 4. maja — ako ispuni uslove\nEvropska komisija je danas saopštila da će 4. maja predložiti uvođenje bezviznog režima za građane Turske od kraja juna, ali ako zvanična Ankara ispuni preostale uslove.\nTurski premijer Ahmet Davutoglu je izjavio da Ankara neće morati da poštuje sporazum o migrantima postignut sa EU ukoliko ona ne ispuni obećanje. Međutim, predsednik Evropske komisije Žan-Klod Junker je rekao da zahtevi Turskoj za ukidanje viza neće biti ublaženi.\nTurski premijer Ahmet Davutoglu osudio je danas, kako je rekao, jermenske napade u spornom regionu Nagorno-Karabah i poručio da će Turska nastaviti da podržava Azerbejdžan u njegovom sukobu sa Jermenijom.


Uskoro i 2018 Infiniti QX80\nIzvor: AutoBlog, 13.Okt.2017, 02:22\nJedna od premijera ovogodišnjeg sajma automobila u Njujorku bio je i Infinitijev QX80 Monograph concept, kojim je ova marka najavila novi QX80 za 2018. godinu. Novi QX80 će zvaničnu promociju imati 17. novembra, i to na sajmu automobila u Dubaiju. Kako stvari sada stoje, 2018 Infiniti QX80 će koristiti platformu sadašnjeg modela, a to se odnosi i na motor. Radi se o 5,6 litarskom V8 agregatu sa 400KS i 559 Nm obrtnog momenta, u kombinaciji sa sedmnostepenim automatskim menjačem. Kasnije bi po nekim informacijama trebalo da stigne i V6 turbo agregat. Ivan Mitić – Auto.blog.rs...\nNova Nissan Micra u Srbiji od 12.400 evra\nIzvor: AutoBlog, 13.Okt.2017\nPoznate su i cene za novu generaciju Nissan Micre, koju će moći inače da vide i posetioci predstojećeg sajma automobila u Novom Sadu (od 25. do 29. oktobra).Dakle, najjeftinija Micra u Srbiji košta 12.400 evra, koliko treba da se plati za Micru 1.0 Visia, sa benzincem od 998 kubika i 52 kW/71KS....


Kokainska veza Kolumbija–Albanija\nAlbanska policija zaplijenila je više od 600 kilograma kokaina koji pripada najopasnijem kartelu u Južnoj Americi, kolumbijskom Klanu del Golfo (Zalivski klan), koji čini oko 3.000 vojnika. Kolumbijske vlasti nude pet miliona dolara za glavu šefa ove organizacije, Daira Antonija Usuge, poznatog pod nadimkom "Vođa". Vojna organizacija i čelična disciplina glavne su odlike organizacije protiv koje vlasti u Kolumbiji vode pravi rat.\nKolumbijske vlasti javile su sredinom februara policiji u Tirani da se u dvostrukom dnu kontejnera čije je krajnje odredište bio Drač nalazi više od pola tone kokaina. Albanska policija je u tovaru banana pronašla 613 kilograma kokaina, koji je put Evrope poslao najmoćniji kartel u Južnoj Americi, Klan del Golfo.\nI dok vlasti u Tirani i dalje istražuju lokalne veze kolumbijskih mafijaša, vlasti u Bogoti su objavile obiman dosije o aktivnostima paravojne organizacije koja u velikoj mjeri kontroliše teško pristupačne predjele uz granicu sa Panamom.\nPrije početka široke akcije protiv ovog klana, u koju se povremeno uključuje i avijacija, Usuga je pod komandom imao oko 3.000 vojnika, ali su kolumbijske vlasti uhapsile oko 1.500 ljudi i ubile najmanje 14 od 30 najuticajnijih ljudi ovog klana, prije nego što je "Vođa" prošlog septembra pozvao vlasti na prekid vatre.\nPredsjednik Kolumbije Huan Manuel Santos je odbacio mogućnost pregovora, navodeći da sa "kriminalcima i švercerima droge nema razgovora".\nIstovremeno, u kolumbijskim gradovima pojavile su se potjernice za Usugom, kojima se građani obavještavaju da nagrada za vođom klana "živim ili mrtvim" iznosi pet miliona dolara. Koliko je Usuga opasan najbolje je, kako se čini, opisao Danijer Barera ili "El loko" (Ludak), jedan od komandanata tog klana koji je u međuvremenu izručen Amerikancima: "Veoma opasna planinska životinja, koja ne preza od ubijanja žena i djece."\nSuštinski, ova organizacija proizvod je komplikovanih odnosa koji su u Kolumbiji vladali poslije demilitarizacija čitavog niza gerilskih pokreta, uključujući i FARK, pa se jedna od grupa odmetnula u teško prohodne predjele uz granicu sa Panamom. Sa izlazom na Pacifik i Karipsko more, gotovo istovremeno su zavladali trgovinom kokainom.\nUsuga se sa 16 godina priključio Narodnoj oslobodilačkoj vojsci, u čijim je redovima prilično brzo napredovao. Poslije perioda saradnje sa FARK-om, uslijedilo je vrijeme žestokih sukoba sa tom formacijom, a Usuga je postao lider nove generacije šefova kolumbijskih kartela, bez glamura koji su pratili "bosove" iz Medelina ili Kalija.\nZa razliku od Pabla Eskobara ili Rodrigeza Orehuele, ljudi koji su sami izabrali put, Usuga je šef kartela postao gotovo po inerciji, jer je zauzimanjem teritorija naslijedio i poslove vezane za trgovinu kokainom, ali je prethodno marginalnu organizaciju Klan del Golfo pretvorio u najmoćniju mafijašku organizaciju u Južnoj Americi.\nZa razliku od Eskobara i ostalih vođa klanova iz Medelina i Kalija, Usuga je centar šverca kokaina iz gradova premjestio u teško pristupačne ruralne predjele, izbjegavajući sudare sa vladinim snagama, ili masovna ubistva po kojima su njegovi prethodnici bili nadaleko poznati.\n"Ubistva više nisu masovna, već selektivna", navodi se u izvještaju kolumbijske policije, koja tvrdi da klan raspolaže nizom sigurnih kuća u kojima muče i ubijaju protivnike.\nLokalne komandante ovog klana štite elitne snage, koje imaju zadatak da se obračunaju sa protivnicima i zaštite planinske puteve kojima se prevozi kokain. Iako izbjegavaju gradove, šefovi ovog kartela sklopili su dogovore sa lokalnim kriminalcima, koji u njihovo ime vode švercerske poslove.\nKolumbijske vlasti još od 2015. godine pokušavaju da zauzdaju ovaj klan, pa je u "Operaciji Agamemnon" do sada ubijeno 14 visokorangiranih šefova ove organizacije, dok je uhapšeno više od 1.500 osoba, uključujući Usuginu suprugu i svastiku.\nU sukobima koji su prethodili ovoj akciji, ubijen je i Usugin brat, poznat pod nadimkom Don Đovani, pa je "Vođa" naredio napade na vladine snage, obećavajući 700 dolara za glavu svakog pripadnika vladinih snaga bezbjednosti.\nVlada je uzvratila jednako žestoko, pa je kolumbijsko ratno vazduhoplovstvo u nekoliko navrata bombardovalo mjesta na kojima su se nalazile Usugine snage. Sukob je nakratko zaustavljen tako što je klan, u decembru, jednostrano proglasio prekid vatre.\nGeneral Horhe Luis Vargas, koji vodi operaciju protiv klana, tvrdi da su Usugine snage sada opkoljene u džunglama, kao i da je moć organizacije da premješta novac i robu u velikoj mjeri smanjena poslije široke akcije vladinih snaga.\nUsugina paravojska, međutim, i dalje kontroliše polovinu kokaina koji se iz Kolumbije šalje u ostatak svijeta, dok se njegov uticaj prostire na nekoliko desetina opština u toj državi, uključujući okruge Antiokva, Kordoba, Santander, ali i sa ograncima u Bogoti i Medeljinu.


AUSTRIJA ŠALJE POLICIJU I PSE NA SRPSKO-MAĐARSKU GRANICU- ERDOGAN POKRENUO UDAR NA GRČKU I SRBIJU!\nObjavljeno 07 mart 2020\nMinistar unutrašnjih poslova Austrije Karl Nehamer najavio je podršku u zaštiti granice od migranata za Grčku i zemlje Zapadnog Balkana.\nZbog aktuelne situacije na tursko-grčkoj granici, Nemaher je, u razgovoru sa mađarskim kolegom Šandorom Punterom, dogovorio da uputi policajce na mađarsko-srpsku granicu.\nNajpre će 19 policajaca, a kasnije dva policijska psa biti upućena u misiju podrške mađarskim vlastima u odbrani spoljne granice EU.\nAustrijski kancelar Sebastijan Kurc danas je oštro osudio turskog predsednika Redžepa Tajipa Erdogana, optuživši ga da zloupotrebljava izbeglice kako bi izvršio pritisak na EU.\nKurc je, na konferenciji za štampu posle sastanka sa ministrima unutrašnjih, spoljnih poslova i odbrane, kazao da pre mesec dana nije postojala humanitarna kriza u Turskoj, niti na grčkoj granici, a danas smo suočeni sa talasom izbeglica, ali ne na obe kopnene granice.\n– Dešava se da imamo talas izbeglica samo na grčkoj granici, ali ne i na granici prema Bugarskoj. To pokazuje da se ne radi o nikakvoj slučajnosti, već nečemu što je organizovano. Nisu to ljudi koji iz Sirije beže ka Grčkoj, već ljudi koji godinama žive u Turskoj.\nPredsednik Erdogan je svesno ovu akciju organizovao. Autobusi se stavljaju na raspolaganje, migrantima se daju lažne informacije i svesno se pokušava organizovati pritisak na granici ka Grčkoj – objasnio je on.\nHiljade migranata pokušava da pređe kopnenu tursko-grčku granicu, nekoliko dana nakon što su turske vlasti saopštile da su njihove granice sa Evropom otvorene, kako bi izvršile pritisak na Evropsku uniju da im pomogne u suočavanju sa situacijom u ratu u Siriji, prenosi Asošiejted pres – AP.\nMnogi od migranata koji su se nadali ulasku na grčku teritoriju pokušali su da se provuku kroz žicu ili da veslaju preko reke Marice, koja teče većim delom duž tursko-grčke granice, navodi američka agencija.\nGrčke vlasti saopštile su da su tokom prethodne noći sprečile pokušaj oko 1.000 ljudi da se probiju kroz močvarno područje oko Marice, na južnom kraju granice.\nKako su navele, u 24 sata između ponedeljka i utorka sprečile su ukupno 5.183 ljudi da uđe u Grčku i uhapsile 45 ljudi, uglavnom iz Avganistana, Pakistana, Maroka i Bangladeša.\nU ponedeljak uveče, grčke vlasti saopštile su da su u subotu zaustavile više od 24.000 pokušaja ilegalnih prelazaka na kopnenoj granici sa Turskom, i uhapsile 183 osobe – od kojih je, kako se navodi, malo Sirijaca.


Istraživanje NDNV uz podršku OEBS: Niske zarade i politički pritisak najveći problemi novinara\nBeta 31. marta 2021. 15:40\nNa neodredjeno vreme je zaposleno tek nešto više od polovine anketiranih medijskih profesionalaca u Vojvodini (58,5 odsto), a novinare, pored niskih zarada, muče politički pritisak i odsustvo medijske autonomije, pokazalo je istraživanje koje je sprovelo Nezavisno društvo novinara Vojvodine (NDNV) uz podršku Misije OEBS u Srbiji.\nUgovor na odredjeno vreme ima 9,5 odsto novinara i medijskih radnika, po ugovoru o delu radi 7,5 odsto, a po ugovoru u privremenim i povremenim poslovima 4,8 odsto ispitanika.\nU statusu nezaposlenog je 6,8 odsto ispitanika, dok 4,1 odsto volontira, navodi se u istraživanju koje je danas predstavljeno na onlajn tribini.\nMedju anketiranim novinarima 34,5 odsto ima primanja veća od 60.000 dinara, a medju njima 13,4 odsto zaradjuje više od 80.000 dinara.\nSkoro polovina medijskih profesionalaca (47,9 odsto) radi za više od jednog medija istovremeno.\nSvaki peti novinar nema ili ne zna da li ima pokriveno penziono, socijalno i zdravstveno osiguranje. Plaćene putne troškove nema 27,5 odsto ispitanika. Plaćeni godišnji odmor nema 27 odsto, a pravo na bolovanje nema 27,5 odsto novinara i medijskih radnika.\nPravo na odsustvo zbog odlaska kod lekara nema 12,3 odsto ispitanika, pravo na slobodne dane 13,6 odsto, dok uvećanje za prekovremeni rad nikad nema 49 odsto, a retko ima 24,5 odsto anketiranih medijskih profesionalaca, utvrdjeno je istraživanjem.\nDodaje se da je medju anketiranim novinarima i medijskim radnicima 43,1 odsto članova sindikata zaposlenih, a 51,4 odsto radi u mediju u kojem sindikati postoje.\nNešto više od trećine ispitanika (37,1 odsto) ima potpisan kolektivni ugovor, dok manje od trećine (29,9 odsto) smatra da bi se potpisivanjem kolektivnog ugovora njihov položaj poboljšao.\nIstraživanje je pokazalo da su novinari najmanje zadovoljni odnosom države prema medijima, odnosom političkih stranaka prema novinarima, kao i stanje slobode medija.\nNovinari i medijski radnici koji izveštavaju na jezicima nacionalnih manjina, smatraju da su u lošijem ekonomskom položaju u odnosu na novinare koji izveštavaju na srpskom.\nTome u prilog idu i podaci koji govore na novinari koji izveštavaju na srpskom, u proseku najčešće zaradjuju izmedju 51.000 i 60.000 dinara, dok novinari koji izveštavaju na manjinskim jezicima najčešće u proseku zaradjuju izmedju 41.000 i 50.000 dinara.\nNovinari i medijski radnici koji izveštavaju na jezicima nacionalnih manjina uglavnom su u stalnom radnom odnosu, ali pored stalnog poslodavca rade i za druge medije, piše u zaključcima istraživanja.\nDodaje se da su politički pritisak i odsustvo medijske autonomije, senzacionalizam i tabloidizacija, nepoštovanje etičkih standarda profesije, a i nizak nivo medijske pismenosti gradjana, problemi koji sve više muče novinarsku zajednicu.\n„Ovaj nalaz teško je drugačije tumačiti osim u kontekstu urušavanja medijskih sloboda proteklih godina“, ocenili su istraživači.\nNDNV je u vezi s tim objavilo i preporuke državnim institucijama, novinarskm i medijskim udruženjima, sindikatima, osnivačima medija, novinarima i obrazovnim institucijama.\nProjekat „Istraživanje i analiza percepcije socio-ekonomskog položaja novinara i medijskih radnika u Vojvodini“ NDNV je realizovalo uz podršku Misije OEBS-a u Srbiji.\nPolazeći od ciljeva Strategije razvoja sistema informisanja u Srbiji 2020–2025. godine, istraživanje je obavljeno da bi se bolje razumeo socio-ekonomski i radno-pravni status novinara i medijskih radnika, sa posebnim fokusom na položaj novinarki, novinara u medijima na jezicima nacionalnih manjina i frilensera i drugih novinara bez stalnog zaposlenja.\nIstraživanje je u celosti realizovano onlajn putem fokus grupa i anketnih metoda medju 144 novinara i druga medijska radnika u Vojvodini.


rade jaksic 28.11.2021. 00:01h\nSvečlja je na konferenciji za novinare rekao da je vlast dobila "mnogo različitih informacija" i da policija istražuje neke tragove.\n"Građani za bilo kakve informacije o rasvetljavanju slučaja treba da se obrate policiji i tužilaštvu kako bi se slučaj što pre razrešio. Već imamo različite informacije koje dolaze na različite načine, a kojima se policija po direktivama tužilaštva bavi jednom po jednom. Obrađuje se nekoliko tragova", kazao je Svečlja.\nGeneralni direktor policije Samedin Mehmeti rekao je da se trenutno na mestu zločina vrši detaljan uviđaj.\n"Nažalost, sve vreme smo imali loše vremenske uslove što nas je sprečavalo i sprečava da dobijemo neke tehničke i druge alate koji pomažu u pronalaženju tragova. Trebalo je sinoć da počne čišćenje terena. Bavimo se velikim brojem slučajeva. Doveli smo dodatne jedinice i stručnjake različitih nivoa da obradjuju informacije i vrše najbrže ispitivanje dokaza do kojih smo došli ili se mogu naći", rekao je Mehmeti.\n"Dogodila se velika i bolna tragedija kakvu ne pamtimo. Ovaj autobus je bio na redovnoj liniji Glođani-Đakovo. Tog dana kružio je 3,4 puta sa učenicima. U vreme napada u autobusu nije bilo drugih putnika, samo devetoro dece", rekao je Seljmanaj, dodajući da je o tragediji obavešten oko 19 časova.\n"U ime sela i opštine Dečani, tražimo od nadležnih da pronađu počinioca ovog teškog zločina", rekao je on za News24.


PKS: U pripremi tri seta pomoći privredi - Prozori + Vrata\nNovosti PKS: U pripremi tri seta pomoći privredi\nPrivredna komora Srbije je, na osnovu preporuka reprezentativnih kompanija i mišlјenja renomiranih konsultantskih kuća, vladi dostavila svoj predlog prioritetnih mera. Ono što nam predstoji je bitka za očuvanje likvidnosti najosetljivijih i najbrojnijih mikro, malih i srednjih preduzeća i preduzetnika, i za čuvanje radnih mesta.\n„U komunikaciji sa predsednikom Republike, Vladom Srbije i nadležnim ministarstvima, radimo na razradi tih mera da bismo za desetak dana, došli do ozbiljnog paketa podrške koji će biti najbolji odgovori na potrebe privatnog sektora“, rekao je u intervjuu za „Blic biznis“, predsednik PKS Marko Čadež.\nPosle smanjenja referentne kamatne stope NBS na 1,75 odsto i uvođenja moratorijuma na otplatu kredita, iskustvo drugih zemalja, realne potrebe privrede i preporuke međunarodnih finansijskih institucija upućuju na to da sada dolaze na red mere državne intervencije koje su iz domena fiskalne politike, objašnjava Čadež.\n„Naš, odnosno stav privrede je da bi u tom paketu trebalo da bude bar tri seta mera: one koje će doneti poslodavcima poresko rasterećenje, zatim pokriće dela troškova iz državnih fondova za naknade zarada zaposlenih (posebno obaveza prema zaposlenima koji zbog smanjenja obima poslova ne rade i obolelih) kao i povoljne kredite za likvidnost kompanija“, objasnio je.\nPrema Čedežovim rečima, na najveću podršku u ovom trenutku moći će da računaju oni koji su pretrpeli naveći udar u prvom talasu, čiji biznis je epidemija potpuno zaustavila, kao što su recimo turizam i servisi koji sada ne rade, ali i drugi sektori koji su pogođeni, a od kojih zavisi dalje funkcionisanje cele ekonomije.\nTeret ove krize moraće da podnesu svi – i država i banke i privreda i na kraju i te kako će ga osetiti i zaposleni, ističe sagovornik lista blic. Globalna ekonomska kriza izazvana korona virusom značajno je drugačija od finansijske krize iz 2008. godine. Ovoga puta se bankarski sektor i veliki privredni sistemi i u svetu još dobro drže – likvidni su i uz očuvanje likvidnosti banaka i velikih kompanija, problem, čije rešavanje i mi ciljamo, zapravo je u dvorištu malog biznisa, ukazao je Čadež.\nPrethodni tekstŠareni balkoni i u vašem domu – Ovo cveće uspeva svima\nSledeći tekstKako postaviti foliju na automobil sa pištoljem za topli vazduh?


Serijal irske autorke Džudi Kertin o Ivi Gordon dobrano je zasenio veliki uspeh njenog prethodnog serijala o Alis i Megan, a priče o Ivi doživljavaju i kod nas po četiri izdanja. Najnoviji prilog Kreativnog centra u tom nizu hitova objavljen je ove godine pod naslovom Jedna je Iva. Ovde se Iva opet, u svom sad već prepoznatljivom stilu i s posebnim talentom za okupljanje ljudi, volonterski upliće u rešavanje ozbiljnih problema koji se dešavaju njoj bliskim ljudima raznih generacija, i to u dve vrlo teške situacije kojima mora da upravlja paralelno. Serijal o njenim poduhvatima u velikoj meri je serijal o empatiji i solidarnosti. Sve akcije i avanture koje se dešavaju glavnim junakinjama pokrenute su Ivinim saosećanjem s nečijom teškom situacijom i iskrenom željom da pomogne. Iva je jedno stvarno dobro dete koje se pomalo stidi svoje prohujale bogataške prošlosti, ali je imala sreću da joj porodica ostane sačuvana posle ekonomskog sloma na početku serijala. Tu važnost porodične kohezije autorka stalno naglašava.\nDok sve vreme veoma odgovorno govori o veoma ozbiljnim temama, Jedna je Iva istovremeno je i vrlo napet i uzbudljiv roman, koji uspešno funkcioniše i kao klasična melodrama, ali i kao sjajni sitcom, sa dobrim komičnim situacijama i tečnim duhovitim dijalozima. Ovo je verovatno najopušteniji nastavak serijala o Ivi, dok pritom sasvim ozbiljno govori o stvarima kao što su kraj života ili migrantska kriza u Evropi. Po ozbiljnosti, ovaj roman može ravnopravno da se nosi i s Ivinim letovanjem, koje je imalo vrlo tešku temu ostavljenog deteta, no pritom Jedna je Iva ipak ima više elemenata uspešne komedije. Optimizam i pozitivni duh Džudi Kertin ovde su toliko zarazni da se opšti hepiend proguta bez otpora.


OD DANAS BESPLATNI: Senzori za merenje šećera u krvi - Sandžak Haber - Sandžačke Internet Novine\nOKK Novi Pazar “pregazio” kraljevačku Slogu\nVažna pobeda za rukometaše Novog Pazara\nNaslovna Featured Istaknuto OD DANAS BESPLATNI: Senzori za merenje šećera u krvi\nSENZORI za merenje šećera u krvi za sve građane obolele od dijabetesa od danas su besplatni, saopštilo je Ministarstvo zdravlja.\nMinistarstvo navodi da senzori za osobe obolele od dijabetesa nisu obezbeđeni do sada, iako je Pravilnik Ministarstva zdravlja o uvođenju senzora stupio na snagu 30. januara zbog neažurnost pojedinih organa zdravstvenog sistema.\n“Iz tog razloga, a usled velikog značaja navedenih senzora, Ministarstvo zdravlja se izvinjava osobama obolelim od dijabetesa”, navodi se u saopštenju i dodaje da je procena da u Srbiji više od 700.000 ljudi i dece boluje od dijabetesa, te je unapređenje njihovog položaja jedan od prioriteta.\nSenzori za merenje nivoa šećera u krvi, odnosno aparati koji mere šećer u krvi bez bockanja, postavljaju se na nadlakticu i rezultati se lako očitavaju što je od izuzetnog značaja posebno za decu koja primaju insulinsku terapiju i njihove roditelje.\nPrethodni tekstAMSS: Popodne pojačan intenzitet saobraćaja\nSledeći tekstPljačka kladionice u Novom Pazaru! Uz pretnju nožem uzeo dnevni pazar\nNOVI PAZAR: Dva pacijenta na mehaničkoj ventilaciji! Osam hospitalizovanih\nALARMANTNA IZJAVA DOKTORA KONA: Evo koliko može da traje treći pik korone i koja 3 grada u Srbiji su kritična\nIslamska zajednica Bosne i Hecegovine hutbu na džumi ograničila na pet minuta\nU Norveškoj preminuo poznati aktivista Enver Đuliman\nSpahić: Situacija u Novom Pazaru nestabilna i nesigurna\nZZJZ: Epidemiološka situacija zabrinjavajuća\nRedakcija - 20. Oktobra 2020. 0\nALARMANTNA IZJAVA DOKTORA KONA: Evo koliko može da traje treći pik...\nIslamska zajednica Bosne i Hecegovine hutbu na džumi ograničila na pet...


Sportske.net - Ispade i Jagodina, ostao nam još samo Partizan...\nEkipa Mladena Dodića bila je ravnopravan rival favorizovanom Klužu u dvomeču drugog kola kvalifikacija za Ligu Evrope, ali to nije bilo dovoljno za plasman u narednu rundu takmičenja.\nPosle 0-0 iz prvog meča, Jagodina je večeras poražena na Gradskom stadionu rezultatom 1-0, iako je imala više prilika za postizanje gola.\nPrema tome, neefikasnost je bila kobna po Jagodince, koji u 180 minuta nisu uspeli da pronađu put do mreže rivala. Večeras je najveća opasnost po gol ekipe Kluža bio iskusni Nikola Jakimovski. On je tokom prvog poluvremena imao dve sjajne prilike, oba puta sa nekih šest - sedam metara od gola gostiju. Prvi put mu je golman Felgeiras sjajno odbranio, a drugu priliku imao je u samom finišu prvog dela igre, kada je posle centaršuta sa desne strane glavom gađao tik iznad prečke.\nOno što je mnoge iznenadilo, jeste činjenica da je Jakimovski zamenjen već u 61. minutu meča, posle čega Jagodina nije imala neke izglednije prilike.\nA da sve ipak bude završeno u regularnih 90 minuta, potrudio se Guima, koji je u 82. minutu, posle akcije i centaršuta sa leve strane, najbolje snašao u gužvi pred golom domaćih i pored nesigurnog golmana Đuričića ugurao loptu u mrežu - 0:1.\nTada je već postalo jasno da Rumuni idu dalje, do kraja je Lepović imao jednu priliku za izjednačenje, ali je veoma loše šutirao sa nekih 15 metara.\nTako je posle Čukaričkog i Vojvodine, večeras eliminisan i treći srpski predstavnik u kvalifikacijama za Ligu Evrope, pa nam još ostaje da se nadamo da će bar Partizan u kvalifikacijama za Ligu šampiona uspeti da udari nešto značajnije...\nA ono što navijače Jagodine, koji ni večeras nisu uspeli da popune tribine Gradskog stadiona, može da raduje, jeste dolazak širom sveta popularnog Fredija Adua, koji je gledao večerašnji meč, a sutra će prvi put trenirati sa novim saigračima.


Sneg pade na behar, na voće: Martovske padavine opet napravile problem poljoprivrednicima, strepe i za ovogodišnji rod – Agropress\nSneg pade na behar, na voće: Martovske padavine opet napravile problem poljoprivrednicima, strepe i za ovogodišnji rod\nČačak – Martovski sneg nije iznenadio, ali je ponovo obeshrabrio voćare u čačanskom kraju.\nPadavine i niske temperature najveću štetu pričinile su zasadima kajsije i jagodičastom voću. Aleksandar Stojanović voćar iz sela Miokovci kod Čačka svakog jutra obilazi svoje zasade i nada se das temperatura neće preći ispod nule, jer to bi za rane sorte bilo pogubno, piše RINA.\n„U najvećem problemu je kajsija, slično vreme je bilo prošle godine i rod je bio desetkovan, prihodi su bili drastično smanjeni. Mi ne možemo ništa uradimo, poprilično smo nemoćni. Tokom toplog perioda krenula je vegetacia i svi pupoljci koji su bili otvoreni sada su uništeni. Još je rano da se govori kolika će šteta biti, nekad može biti dovoljno i 20 odsto zdravih pupoljaka da donese sasvim zadovoljavajući rod“, kaže Aleksandar za RINU.\nStručnjak za voćarstvo, dr Aleksandar Leposavić, ističe da je pored kajsije zbog izmrzavanja u opasnosti i drugo rano voće koje je već iscvetalo.\n„Zbog nepovoljnih vremenskih uslova u prethodnom ni situacija u malinjacima nije obećavajuća. Rane sorte breskve koje su ušle u fazu cvetanja, takođe će pretrpeti oštećenja. Ako bude bilo još snega i niske temperature se nastave situacija će se dodatno pogoršati. Prvo netipično toplo vreme, a zatim nagla zahlađenja stvorile su dobru podlogu za razvoj bolesti i štetočina“, rekao je Leposavić.\nIako je još uvek rano za bilo kakve prognoze, voćari ističu da ovakve vremenske prilike neće uticati na rod jabuka i višanja jer su njihovi pupoljci još uvek potpuno zatvoreni. Ovakvi vremenski uslovi nisu neuobičajeni za ovo doba godine i oštećenja se mogu javiti na ranim vrstama i sortama voćaka dok komercijalne vrste poput šljive takođe nisu ugrožene.\nAgropres / RINA\nBrzi internet za 500 sela\nU Topoli se od smeća pravi kompost, u projekat uključeni ugostitelji i građani


Ni njima ne "cvetaju ruže": Gugl dobio PRVI SINDIKAT\nViše od 200 radnika tehnološke kompanije Gugl formiralo je sindikat, što je veoma retka pojava za tehnološke kompanije.\nSindikat radnika Alfabet ima za cilj da obezbedi da radnici rade za fer plate, bez straha od zlostavljanja, odmazde ili diskriminacije, navodi se u autorskom članku izabranih sindikalnih lidera koji je objavio Njujork tajms.\nNajava Sindikata radnika usledila je nekoliko nedelja nakon što se Gugl sukobio sa svojim naučnicima koji su se bavili pitanjima veštačke inteligencije i etike u tehnologiji.\nKako se navodi, sindikat će zaposlenima dati veću moć da utiču na diskriminatornu radnu praksu u firmi, kao i na plate, ali takođe i na etička pitanja u vezi sa poslovnim poduhvatima Gugla.\nOni predstavljaju deo radne snage Alfabeta, ali ih je znatno manje nego što je potrebno da sindikalno udruženje stekne formalan status u SAD.\nNovi sindikat biće pridružen većem, Radnicima Amerike u oblasti komunikacija, a naveo je da će služiti kao „struktura koja garantuje da radnici Gugla mogu aktivno da traže stvarne promene u kompaniji“.\nKako su ovim povodom saopštili iz Gugla, kompanija će pokušavati da stvori podsticajno radno okruženje, ali neće direktno pregovarati sa novim sindikatom.\n„Naravno, naši zaposleni imaju zaštićena radna prava koja mi podržavamo. Ali kao što smo uvek radili, nastavićemo direktan angažman sa svim našim zaposlenima“, navela je direktorka Gugla za ljudske resurse Kara Silverstajn.\nKako podsećaju mediji, američki Nacionalni odbor za radne odnose nedavno je presudio da je kompanija nezakonito otpustila zaposlene zbog pokušaja formiranja sindikata.


You are at:Home»Prethodna izdanja»2007»14»Kolumna: Logika tima\nU moru novih termina koji se svakodnevno pojavljuju, obznanjujući novo doba tehnologije, isto koliko i nove forme poslovanja ili uopšte društvenosti, koji se često koriste bez uvida u njihovo stvarno značenje, jedna tako obična reč kao što je “tim”, predstavlja koliko zastavu iza koje ponosno stojimo, toliko i kamičak o koji se spotičemo. Jer za mnoge, značenje “tima” uglavnom zavisi od toga da li smo njegovi lideri ili pak tek “obični članovi”.\nI ako svi priručnici za dobar menadžment nedvosmisleno upućuju na bazičnu tezu da je tim zapravo specifična grupa ljudi okupljenih oko ideje saradnje na zajedničkom projektu, u stvarnosti, međutim, timovi često uopšte to nisu, budući da umesto koncepta zajedništva i saradnje, predstavljaju tek puki zbir individualnih relacija sa šefom, sa jedne, i međusobnog odmeravanja u pogledu moći prestiža i pozicije, sa druge strane.\nTeza da je skoro sve u jeziku, odnosno u imenovanju stvari i pojava, potvrđuje se između ostalog i u činjenici da je danas, zarad globalnog trenda humanizovanja “novog kapitalizma sa ljudskim likom”, termin “šef” odbačen u arhive istorije kao nemili potsetnik na hudo doba omražene eksploatacije, i umesto njega uvedena umivena i civilizovanija forma “tim lidera”.\nAli istorija se ne zaboravlja tako lako. Otuda nije retkost da se imenovani “lideri” ponašaju upravo kao šefovi i supervizori koji nastupaju sa pozicija tradicionalnog shvatanja autoriteta i moći, očekujući od ostalih saradnika neprikosnoveni respekt svog položaja, hijerarhije i korporativne stratifikacije.\nŠalu na stranu, danas je više nego ikada ranije jasno da stvarnog uspeha i vidljivih rezultata nema bez kvalitetno koncipiranih i kreativno vođenih timova organizovanih na principima visoke kooperativnosti, strukturalne međuzavisnosti i jedinstvenih ljudskih i profesionalnih relacija. U idealnim uslovima, svi članovi tima bi trebalo da su duboko posvećeni ne samo postizanju zajedničkog cilja, već i ličnom rastu i uspehu svojih kolega. I ma kako ovo delovalo bajkovito, logika tima pretpostavlja sinergijske efekte, prema kojima “jedan plus jedan” znači uvek više od pukog zbira. Otuda je mudro i promišljeno stvaranje timova, čiji su svi članovi uključeni u procese planiranja, organizacije, artikulacije ciljeva, reprezentovanja klime saradnje i podrške, razvijanja fleksibilnih strategija komunikacije i nezaobilaznog osećanja pripadnosti, jedan od najvažnijih poslova “top menadžmenta”.\nJer, kvalitetno strukturisani timovi višestruko su važni za svaku korporaciju. Najpre, oni maksimizuju tzv. “ljudske resurse” organizacije, omogućavajući međusobnu podršku, pomoć i savete, od čijeg sinergijskog dejstva i različitih individualnih doprinosa zavisi zajednički uspeh. Pripadnost timu i doživljaj zajedništva predstavljaju uslov i za zajedničko postignuće koje ne samo da nadilazi individualne učinke, nego deluje podsticajno i izazovno za sve buduće projekte. Konačno, tim pretpostavlja kontinuirani napredak, jer niko ne zna posao, zadatke i ciljeve, bolje od tima u celini.\nZato logika tima, koja je prevashodno orjentisana na marginalizovanje ličnih motiva, kako bi bogatstvo udruženog i prožimajućeg delovanja svih članova došlo do izražaja, predstavlja svakako jednu od najuspešnijih poslovnih strategija svake ozbiljne korporacije.


Protest protiv cirkusa sa životinjama - Veganstvo\nProtest protiv cirkusa sa životinjama\nProtest protiv cirkusa sa životinjama Korona u organizaciji grupe samoorganizovanih građana i građanki, održan je u Novom Sadu, 5. juna 2014. godine u Novom Sadu, kod fudbalskog kluba "Mladost", odmah preko puta cirkusa. Dvadesetak aktivista za prava životinja se skupilo da kaže NE zlostavljanju životinja.\nNedavno je u Novi Sad doputovao internacionalni cirkus "Korona". Prema navodima organizatora protesta, cirkus je zadržao tri lame, mini koze, golubove i pse na lancima. Oni su obavestili veterinarsku inspekciju, koja je već na terenu radi provere dokumentacije i uslova.\n- Držanje bilo koje životinje u tim uslovima je nehumano. Prolaze kroz vrlo surove dresure, transportuju ih često na neadekvatne načine. Životinje su naši prijatelji i ne treba da ih držimo kao robove! Životinje u zatočeništvu su nesrećne - navodi se u saopštenju te grupe građana. - Divlje životinje treba da su na slobodi, gde im je i mesto. A one koje je čovek vezao za sebe do te mere da ne mogu same o sebi da brinu, svakako ne treba da mučimo da rade stvari koje po svojoj prirodi nikad ne bi radile. Životinjama su dugačka putovanja, galama/glasna muzika i puno ljudi - ogroman stres. Životinje ne uživaju u dresuri, niti u izvođenju predstava za ljude. U takvim uslovima, vremenom razvijaju psihičke probleme.\nOva grupa građana i građanki smatra da je edukacija šire javnosti neophodna kako bi se razvila svest da je držanje životinja u cirkusima pogrešno. Oni navode da su brojne države širom sveta usvojile zakonske propise kojima se zabranjuje korišćenje životinja u putujućim cirkusima.


Visina penzije će zavisiti od volje ministara - Jutarnji GLASnik\nVisina penzije će zavisiti od volje ministara\nTek što su najstariji sugrađani počeli da preračunavaju kolike će im prinadležnosti nakon što Skupština „overi“ predlog Vlade i ukine Zakon o umanjenju penzija, kada je sve „palo u vodu“ posle izjave ministra za rad Zorana Đorđevića.\nOn je objasnio da to ne znači vraćanje na stari zakon, jer će se od 2019. umesto usklađivanja sa rastom inflacije i delom BDP-a i to dva puta godišnje, 1. aprila i 1. oktobra, primanja određivati prema mogućnostima države. To je potvrdila i Vlada, u saopštenju u kojem navodi da će novim zakonom biti utvrđen pravni osnov kojim se „daje mogućnost Vladi za isplatu novčanog iznosa kao uvećanja uz penziju u zavisnosti od ekonomskih kretanja i finansijskih mogućnosti budžeta Srbije“. Ministar je pojasnio da će Vlada „pratiti ekonomski i privredni rast i mogućnosti u zemlji i prema tome će se i penzije povećati“, a kada i koliko, određivaće država. On tvrdi i da bi povećanja tako mogla da budu veća od inflacije i da bi Vlada „na taj način poboljšala materijalni položaj najstarijih sugrađana“.\nEkonomisti ne dele entuzijazam ministra i ukazuju da bi to rešenje bilo suprotno Ustavu koji propisuje da se penzioni sistem uredi zakonom a ne da se reguliše bez ikakvih kriterijuma i zavisi od volje izvršne vlasti.\n– Takva najava čini mi se nedozvoljenom i nezakonitom, jer je penzioni sistem regulisan ozbiljnim zakonom, koji dugo traje i po kojem su ljudi stekli penziona prava. Ne bi bilo primereno da to Vlada menja dekretom i nejasno je kako je shvatila da ima takva ovlašćenja. Jasno je da ako Skupština, u čiju samostalnost sumnjam, usvoji zakon koji to omogućava, on će imati legalnost, ali ne i legitimnost jer bi se njime izmenila prava stečena ranijim zakonima – kaže za Danas ekonomista LJubomir Madžar.\nMilan Kovačević, konsultant za investicije, nada se da taj predlog neće proći jer je to kršenje osnovnog koncepta osiguranja, gde postoje jasna prava onih koji uplaćuju da znaju kakva će im penzija biti.\n– To bi takođe bio i novi način manipulacije izvršne vlasti, koja sada penzionerima kaže da im primanja zavise od toga koliko je priliv u budžet dobar ili loš i umesto da sama snosi odgovornost za to, prebacuje je na pleća najstarijih – kaže Kovačević za Danas.\nOn dodaje da se otvorio i novi problem zbog nelinearnog povećanja penzija, najavljenog od oktobarskog čeka, za koje kaže da takođe urušava penzioni sistem.\n– Iako na prvi pogled deluje kao socijalna mera to što će više da porastu najniže penzije, to nije način da se rešavaju socijalni problemi, jer nisu svi koji primaju najniže iznose i ugroženi. Neki su namerno uplaćivali najnižu osnovicu, drugi imaju mali staž u zemlji i prema tome primaju i penziju, ali ostatak radnog veka proveli su inostranstvu i odatle im stiže znatno više. Svi će, bez obzira na ukupna primanja, dobiti povišicu od 13 odsto, dok će najveće penzije moći da se uvećaju samo za 0,5 odsto. To ide ka ujednačavanju primanja – objašnjava Kovačević i dodaje kako je to radikalno rušenje penzionog sistema, jer zašto bi iko uplaćivao više kada će mu se kasnije primanja izjednačiti sa onima koji su bili na minimalnoj osnovici.\nZa sve koji imaju beneficirani staž: policiju, vojsku nema kaznenih poena\nSindikat penzionera: Vlast nam pomaže da što pre pomremo. Predsednik se specijalizovao se da posvađa narod.\nPredsednik obećao: Povećanje penzija od novembra\nDostigli smo standard od pre 10 godina\n80% kosovskih Srba ne vidi svoju budućnost na Kosovu narednih pet godina


Cajt: Vučić zaokretom prema Kini pravi kopernikanski obrt u spoljnoj politici Srbije - Dijalog.net\nNaslovna Politika Cajt: Vučić zaokretom prema Kini pravi kopernikanski obrt u spoljnoj politici Srbije\nHamburg, 21. mart 2020. – Apel za pomoć koji je predsednik Srbije Aleksandar Vučić uputio kineskom predsedniku Si Đinpingu nije bio samo gest potčinjavanja, već i najava kopernikanskog obrta u spoljnoj politici Srbije, a postoji opasnost da tim putem krenu i druge države na Zapadnom Balkanu, piše nemački dnevnik “Cajt” (Die Zeit).\nPodsećamo da je i FAZ konstatovao da su se apeli za pomoć i podanički hvalospevi vlasti u Beogradu Kini savršeno uklopili u agresivnu propagandnu kampanju kojom kinesko rukovodstvo želi da redefiniše svoju ulogu.\nDnevnik piše da je predsednik Vučić nedavno, zbog ograničenja u izvozu medicinske zaštitne opreme iz EU, besno pred novinarima izjavio da “evropska solidarnost ne postoji“, da je to “samo lepa bajka” i da Srbiji sada mogu da pomognu samo Kina i njen predsednik Si Đinping, koga je nazvao “prijateljem i bratom” Srbije.\nZa “Cajt“, to je indicija da kandidat za članstvo u EU Srbija, okreće leđa Evropi i okreće se njenom geopolitičkom konkurentu Kini.\n“Biće potrebno sačekati u kojoj meri će posle tih reči uslediti i dela, videti šta to znači za godinama vođene pristupne pregovore. Ali jedno je već sada jasno: Vučić se sada uzdaje u Kinu, ne više u Evropu. A Vučić je predsednik najveće države na Zapadnom Balkanu“, piše “Cajt“.\nList, međutim, ocenjuje da se takav zaokret već izvesno vreme nagoveštavao. Kao dokaze za takvu tvdnju navodi da je Srbija poslednjih godina intenzivirala odnose sa Kinom, kupovala sofisticirano kinesko oružje, da kineska kompanija Huavej u Beogradu ugrađuje sistem pametnog nadzora, pa čak i da na ulicama Beograda patroliraju kineski policajci.\n“Srbija se naočigled EU korak po korak pretvara u mostobran Kine“, piše “Cajt“.\n“Pored toga, Vučić jako dobro zna da je u njegovoj zemlji i na celom Zapadnom Balkanu razočaranje u EU veliko. Mnogi ljudi u tom regionu imaju, s pravom, osećaj da su Evropskoj uniji potrebni samo kao jeftina radna snaga. Ulazak u EU, koji im se svako malo stavlja u izgled, doživljavaju u međuvremenu kao iluziju“, piše dnevnik.\n“Podaničku gestu Vučića prema Kini mogli bi da slede i drugi političari regiona. Za politiku EU presudno je bilo uverenje da ne može da izgubi Zapadni Balkan i da, kakvo god razočarenje priredila tamošnjim ljudima, oni nemaju alternativu za EU. Vučićev gnevni video dokaz je da je to iluzija, koja je plod evropskog samoljublja“, zaključuje “Cajt“.\nOznakeAleksandar VučićEvropska komisijaKina\nPrethodno Antonijević. Državni organi da dele informacije sa medijima i građanima, postoje i prava koja država ne može ograničiti\nSledeće 2020. godina: Opomena da počnemo drugačije da se ophodimo prema prirodi\nTop Tags Evropska komisija Vlada Republike Srbije ljudska prava konkurs vladavina prava mediji Društvo Civilno društvo Evropska unija istraživanje evropske integracije OCD lokalna samouprava mladi Srbija i Evropska unija


RTCG - Radio Televizija Crne Gore - Nacionalni javni servis :: Otvoreno o NATO-u :: Prednosti od članstva i za JI Evropu / print=true\nFICDŽIBON OCIJENIO 05. 09. 2017. 23:23 >> 22:53 1\nPrednosti od članstva i za JI Evropu\nBezbjednosni efekat učlanjenja Crne Gore u NATO osjetiće ne samo zemlje regiona već i cijela Jugoistočna Evropa, ocijenio odlazeći izaslanik odbrane Ujedinjenog Kraljevstva, Sajmon Ficdžibon.\nIz Ministarstva odbrane je saopšteno da se šef tog resora Predrag Bošković danas sastao s Ficdžibonom, kao i novoimenovanim izaslanikom, potpukovnikom Edvardom Melotom, koji će dužnost izaslanika odbrane Ujedinjenog Kraljevstva u Crnoj Gori obavljati na nerezidentnoj osnovi.\n"Pukovnik Ficdžibon se zahvalio na odličnoj saradnji tokom njegovog dvoipogodišnjeg mandata i izrazio zadovoljstvo velikim napretkom koji je u tom periodu načinjen, kako na bilateralnoj osnovi, tako i na evroatlantskom putu Crne Gore ka Alijansi", navodi se u saopštenju.\nFicdžibon je kazao da će bezbjednosni efekat istorijskog uspjeha koji je Crna Gora postigla učlanjenjem u NATO osjetiti ne samo zemlje regiona, već i cijela Jugoistočna Evropa.\n"Potpukovnik Melote je obećao da će se lično zalagati za nastavak odlične saradnje Crne Gore i Ujedinjenog Kraljevstva i izrazio nadu da će dvije zemlje saveznice zajedničkim snagama nastaviti da doprinose sistemu kolektivne bezbjednosti".\nBošković se zahvalio pukovniku Ficdžibonu na ličnom doprinosu i iskrenoj posvećenosti unapređenju odnosa Crne Gore i Ujedinjenog Kraljevstva u oblasti odbrane i izrazio uvjerenje da će se intenzivna i sadržajna saradnja nastaviti i tokom mandata potpukovnika Melota, ističući spremnost Ministarstva odbrane da podrži sve inicijative britanske strane, koje imaju za cilj unapređivanje međusobne saradnje.\n"Britanske izaslanike odbrane primio je takođe i generalni direktor Direktorata za politiku odbrane, Ivica Ivanović, koji je ukazao na značaj podrške Ujedinjenog Kraljevstva u finalnoj fazi evroatlantskog procesa u Crnoj Gori i izrazio spremnost Crne Gore da bude pouzdan i kredibilan saveznik, kao i aktivan promoter evroatlantskih vrijednosti u regionu", zaključuje se u saopštenju.\nPredrag Bošković CG-NATO